
ZNAMENITI LUNJANI I LUNJKE 


KRŠĆANSKA OBITELJ 


Baričević Marija i žrtva majčinske ljubavi 


PREDGOVOR 


Kao sastavljač i stvarni, makar neformalni, urednik ove 
knjižice, druge u nizu Znameniti Lunjani i Lunjke dužan sam čitatelje 
uvesti u njezin nastanak i sadržaj. Ona je sastavljena iz više priloga. 


Temeljni i najveći prilog je prvi po redu: Kršćanska obitelj — 
Marija Baričević žrtva kršćanske ljubavi. To je ujedno i zajednički 
naslov čitave knjige. Riječ je o majci svima poznatih sumještana: 
Tončića Frana, Stanka, Marije, Celine, o. Vilibadai onih manje 
poznatih jer su prerano preminuli: Ivana, Antonije i fra Josipa. Osim 
njih, rodilo se još troje nedonoščadi, a jedno dijete umrlo je pri 
porodu. Svi se oni spominju u ovom životopisu. Marija je živjela od 
1888. do 1946. i vjerojatno bi njezin život ostao nezapažen, poput 
života tolikih Lunjki, dobrih kršćanki i vrijednih majki, da se nije za 
nju zainteresirao vješt i iskusan pisac, zadivljen njezinim karakterom 
i odgojiteljskom majčinskom umješnošću, te ju je odlučio portretirati 
U ovoj kratkoj, ali dojmljivoj, biografiji. Pisac je o. Ignacije Radić 
(1876. — 1965.) franjevac trećoredac s otoka Krka (Sv. Vid), 
profesor, voditelj duhovnih vježbi, provincijal, suradnik, ispovjednik 
i životopisac Sluge Božjega biskupa Antuna Mahnića, a hrvatskoj 
javnosti najpoznatiji, makar između dva svjetska rata, kao cijenjeni 
Pisac brojnih članaka i knjiga iz raznih područja teologije, iz 
filozofije, kršćanske pedagogije i duhovnosti. O. Ignacije upoznao je 
Mariju preko pričanja njezine mlađe sestre Katice Badurina — Pavičić 
S kojom se sretao u samostanu sv. Marije Magdalene na Portu 


(Dubašnica), gdje je kraće vrijeme boravila, a nadasve preko čitanja i 
analiziranja Marijinih pisama koje je slala svojim sinovima što su se 
razmilili svijetom, a oni su ih čuvali kao dragocjenost. Ta pisma, 
koja su mu, posredovanjem tete Katice, dana na uvid ovdje se obilno 
citiraju i tumače jer vjerno održavaju njena kršćanska uvjerenja, 
njezinu dušu i srce. Ona mogu biti nadahnuće i putokaz i današnjim 
kršćanskim majkama, a pohvala su i priznanje onim jučerašnjim koje 
Marija na najbolji način predstavlja. Ovaj životopis napisan je o 
desetoj obljetnici Marijine smrti, dakle 1956. Teta Katica se vrtila po 
otoku Krku koju godinu ranije i, kako je spomenuto, svojim 
pripovijedanjem motivirala pisca. O tom životopisu sam nešto načuo 
u mlađim godinama, ali ga nisam vidio. Pokušao sam ga tražiti, 
nakon smrti o. Vilba (1995.) u Krku među njegovim stvarima, i 
doista ga našao u ladici radnog stola. Kod mene je, dakle, već 
dvadeset godina. Dao sam ga čitati najprije bratu o. Srećku, biskupu, 
ali čini se da je on s njim bio već upoznat, te zatim Marijinim 
kćerkama Mariji i Celini s molbom da isprave netočnosti ili nadodaju 
kakav podatak koji nedostaje. Njihove opaske pretvorio sam u 
bilješke i smjestio na pripadne stranice ispod teksta na koji se 
odnose. Dao sam ga također pred nekoliko mjeseci i bratu o. Ivanu s 
istom molbom. On je napisao kratki osvrt-sjećanje koje sam uvrstio 
na kraju životopisa kao pogovor. Smatram prirodnim da se u cijelosti 
poštuje stil, rječnik pravopis pouzdanog pisca o. Ignacija, osim očitih 
pogriješaka. Tiskanje ovog njegovog, za javnost nepoznatog teksta, 
izraz je također sjećanja, poštovanja i zahvalnosti prema njemu 
prigodom pedesete obljetnice smrti koja se upravo ove godine 
(2015.) navršava. Sedamdeseta obljetnica Marijine smrti je do 
godine. 


Marija je neodvojiva od svoje obitelji, pa sam smatrao 
prirodnim i korisnim sakupiti također priloge i o njezinoj djeci, bar 
one koji su mi se našli pri ruci. Pri tom sam izostavio prilogu o fra 
Josipu jer će se o njemu, ako Bog dadne, prirediti zasebna knjižica. U 
prilozima je najobimnija građa o. Vilibada: tijek života, oproštajni 
govori na njegovom sprovodu, homilija rođaka i drugog životnog 
suputnika biskupa o. Srećka Badurine. Priložio sam nadalje i vlastiti 
sačuvani govor nad Franinim otvorenim grobom (1976.) i homaliju 
na Celininom sprovodu, a slijedi zatim popis svih članova obitelji 
Josipa i Marije Baričević koji je složio Vilbo, mlađi. Posebno me 
dirnula Franina neočekivana smrt i iznenadilo me što se nitko nije 
našao da rekne koju riječ zahvale čovjeku koga se doživljavalo kao 
dobrog duha Luna. On je po povratku iz zatvora pokrenuo i vodio 
tečajeve stranih jezika (talijanski, njemački) i rezbarenja, planirao je 
otvoriti tekstilnu radionicu domaćih tradicionalnih odjevnih 
predmeta i suvenira, inicirao je radove na uređenju javnih površina 
(puteva, zidova) i sam prvi zasukao rukave (tako je npr. nagovorio 
svoje ujce Pava i Mata, pa su prezidali zid ispod Grgova vrtla Selu va 
klancu prema Jerinićima). Možda je vladala bojazan kod ljudi kod 
ljudi zbog njegovog zatvoreničkog statusa (sjećam se neskrivene 
zabrinutosti župnika vlč. Frane Volarića kad sam mu saopćio da bih 
rekao nekoliko riječi na grobu, što ću ja to govoriti) jer je kao 
pomilovani i ranije otpušteni utamničenik i dalje bio pod kontrolom 
vlasti. A njega, prognanika i izopćenika bivšeg režima, valjalo bi 
naprotiv proglasiti ,,pravednika među narodima“ zbog spašavanja 
Židova 1943. iz logora u Kamporu, ne bez opasnosti za sebe i čitavu 
obitelj koja je petoro Židova više mjeseci hranila i čuvala na Lunu. 


Moja odvažnost nastupanja pri pokopu bila je motivirana isključivo 
sviješću o njegovoj iznimnosti i potrebi javne zahvalnosti. Možda se 
njegovi sinovci odvaže danas u slobodi sakupiti podatke, 
svjedočanstva, dokumente i sastaviti životopis čovjeka koji je u 
mnogome nadvisivao ljunjske prilike i mogućnosti, ali je bio sapet 
okolnostima i osamljen u djelovanju. Na kraju knjige je Dodatak koji 
donosi četiri omanja teksta 0. Vilibada, starijeg: izvještaj iz Pehlina o 
proslavi 800. obljetnice rođenja sv. Franje i tri sprovodna oproštaja 
od preminule subraće kojima je on bio gvardijan u Krku. Krasno 
svjedočanstvo o njegovom osobnom doživljavanju i poštovanju svoje 
subraće — fratra. 


Možda ova vrijedna, dokumentarna zbirka o životu jedne 
lunjske obitelji bude nekom čitatelju poticaj da pažljivo istraži 
vlastitu obiteljsku pismohranu i ponudi svima nama ono što pronađe 
kao opće vrijedno. Očito da pokrenuti niz o Lunjanima i Lunjkama, 
koji su nam ponos i uzor, može biti izazov istraživanju, čuvanju, 
poštivanju i obnovi onog čovječnog i svetog tkiva od kojega je 
satkan Lun. 


Fra Antun Badurina 


Krk, Petrova 2015. 


O. IGNACIJ RADIĆ 


Kršćanska obitelj 


Baričević Marija, žrtva majčinske ljubavi 


1956. 


Što ovdje pripovijedam čuo sam od Katice, sestre pokojne 
Marije Baričević i drugih, još živih svjedoka, koji su Mariju dobro 
poznavali i s njime živjeli. Kad su mi na raspolaganje još postavili 
mnogobrojne listove, koje je pokojnica pisala svojim sinovima, 
ukazala mi se sva korist i potreba, da se našim živim majkama na 
vidjelo iznese primjer kršćanske majke, koja se je sva žrtvovala za 
uzgoj svoje mnogobrojne djece. 


Lun je mjesto rođenja naše Marije. Maleno je to selo, manje 
od 300 stanovnika, na krajnjoj sjevernoj granici otoka Paga. Kraj je 
to slaborodan, zimi izložen ledenoj studeni a ljeti toploj žegi. Rijetka 
su obradiva polja. Prevladava krš i niska šuma. U zavjetrini 
uspijevaju masline, smokve, vinova loza i nekoje voćke. Stanovnici 
su pošteni i izdržljivi poljodjelci. Bave se  uljarstvom, 
vinogradarstvom i ribarstvom. Svoje proizvode odvežuju morem u 
Rab, Senj i drugdje. 


. Tvrdokorno se drže svojih narodnih i vjerskih tradicija. Dobri 
su kršćani. Blagdanom i nedjeljom marno pohađaju crkvu. Puno se i 
kod kuće Bogu mole: svake večeri Gospin Ružarij i druge molitve. 
Mnogi jednom na mjesec pristupaju svetim sakramentima ispovjedi i 
pričesti, a imade ih koji to čine svake nedjelje, dapače nekoji (do 
dvadesetak) i svaki dan. Boga ne psuju, ružno ne govore, ne 
proklinju. Uopće su daroviti, a nadasve pošteni ljudi i radnici. 


Mladost 


U tom selu rodi se Marija 1888. Otac Pavao Badurina! bio je 
dobroćudan, veseo i razgovorljiv seljak, pravi seoski mudrac, zato su 
ga seljani, za duže vremena birali za seoskog glavara ili suca. 
Svakom je rado pomagao savjetom a sirotinji i svojim radom. Zvali 
su ga ,dobrim čovjekom“ a time su mnogo kazali. Majka se zvala 
Viktorija. Mala Marija bila je slabog tjelesnog ustroja, kao i njezina 
majka. Već od zibke privikla je oskudici i trpljenju. Prva patnica 
cijelog života. Inače vedra duha snažne volje i žarkog srca. Te je 
lijepe vrline naslijedila od svojih roditelja, a što je glavno, usavršila 
ih kršćanskim uzgojem. Za njezin uzgoj brinula se u prvom redu 
njezina baka Marija“: ona je djevojčicu učila moliti i prve početke 
katekizma. Ona je na nju pazila, tim više što se Marijin otac ponovo 


! Pavao-Petar Badurina, zvani Pavica (1856.-1933.) po kojem je obitelj dobila 
nadimak Pavičić, ženio se dva puta: s Viktorijom r. Badurina Čauš (1863.-1892.) 
imao je dvoje djece: Josipa (1886.-1931.) i Mariju-Milicu (1888.-1946.), a s 
Anđelijom r. Badurina Rumešić: Antona (umro 1915. u 21. godini života), Ivana 
(umro 1921. u 25. godini života od posljedica ranjavanja u I. svjetskom ratu), 
Srećka (poginuo 1918. u Tirolu u 20. godini života), Petru-Perinu (1901.-1926.), 
koja je preminula u Đakovu kao s. Željka redovnica Družbe sv. Križa, Pavla (1903.- 
1986.), Katicu (1908.-1992.), Mata (1911.-1988.) i blizanca mu Šima koji je umro u 
devetoj godini. 


* baka Marija“ je Marija r. Perić (1826.-1906.), udata za Jakova Badurinu (1823.- 
1859.) ostala udovica u 33. godini s trogodišnjim jedincem Pavlom -Petrom- 
Pavicom. 


vjenčao, te doveo kući ženu, koja nije ni po krvi ni po srcu bila 
sirotici sklona. Ali zato je Marija u svom ocu našla zaštitnika, 
savjetnika i odgojitelja, koji nije u kući trpio nereda ili bilo kakve 
nesloge ili sablazni. U kući je vladao mir i zapt. 


Osnovnu školu pohađala je Marija s prekidom 2 — 3 godine u 
svojem selu. Njome je upravljao mjesni župnik. Valjda je naša 
učenica bila veoma marljiva i darovita, kad je kako možemo vidjeti 
iz listova koje je pisala svojoj djeci naučila korektno hrvatski pisati. 
Istodobno je vršila razne kućne poslove, vodila stoku na pašu i 
pratila oca na polje. 


Obnovljena rodna kuća Marije Baričević r, Badurina Pavičić 

U 15. godini stupila je Marija u Djevojačko društvo Srca 
Isusova, koje je vodio pokornička duša mjesnog župnika popa 
Antona Žica?. Marno je ona slušala njegove propovijedi i predavanja. 
Svake se je subote ispovijedala. Možemo misliti da je ona od svog 
ispovjednika mnogo naučila. On je tu čistu i nevinu dušu kroz više 
godina vodio na putu kršćanske kreposti. Kod kuće je čitala razne 
glasnike, napose je rado čitala glasnik Svetog Josipa što ga je 
uređivao učeni i sveti svećenik dr. Cebušnik. Tamo je rado čitala 
pisma svetog Franje Saleškoga, pa je od njega i prisvojila onu svetu 
blagost, koja se toliko živo odrazuje u njezinim listovima. Začudno 
je doista kako je ta prosta seoska djevojka, teorijski i praktički 
izgrađivala svoju duševnost. Nije čudo da je duže vremena bila 
glavarica djevojačko društva, pa im je čitala razne glasnike i mislim 
razna izdanja društva svetog Jeronima. Rekoše mi da je često čitala 
Nasljeduj Krista od Kempisa. 


Dok je tako Marija izgrađivala svoj vjerski život i 
proživljavala ga u duhu evanđelja, došla je do namisli da poput svoje 
krsne kume“ ostavi svijet i da se zakloni u koji strogi samostan te se 
posveti Bogu. Nedvojbeno u nekoj prigodi posjetila je crkvicu svetog 
Antona opata u Rabu uzidanu u gradske zidine staroga Raba te čula 


Č Pop Anton Žic rođen je u Puntu 1864., a za svećenika je zaređen 1888. godine. 
Župničku službu obnašao je u više župa krčke biskupije, a najduže u Lunu (1903.- 
1923.). nakon Luna odlazi u rodni Punat, gdje je preminuo 1939. 

*U Matici krštenih (arhiv krčke Biskupije) piše ovo: krsna kuma je Marija, žena 
Osipa Kocijan. Krštenje je bilo 19. rujna 1888., a krstitelj župnik pop Petar Bogović, 
koji je 1891. preminuo u Lunu i tu pokopan. Na koju se to ,kumu“ misli kao poticaj 
samostanskom životu, nisam saznao. 


l1 


kako se redovnice trećeg samostanskog reda u koru pobožno mole. 
Pozvoni na klauzuri i moli opaticu da bi ju primili u svoje društvo. 
Opatica protumači joj Pravila Reda i obeća joj da će ju primiti i 
preporučiti joj da malo pripravi nešto miraza kao doprinos za njezino 
uzdržavanje. Siromašna se djevojka malo lecne i smete, jer nije 
mogla zagarantovati isplatu bilo kakvog miraza. Posavjetovala se sa 
svojim ispovjednikom, te njegovom privolom, nedvojbeno prva u 
onom kraju položi privatni vječni zavjet djevičanstva, i tako se utvrdi 
u nakani da postane redovnicom. 


Ali nijesu tako mislili njezini kod kuće. Eto nove kušnje i 
teške borbe za našu Mariju. 


Udaja 


Dok je Marija stvarale osnove da stupi u samostan, njezine su 
tetke pregnule sve sile da joj nađu vjernika, Marija je već odrasla 
djevojka, slaba doista, ali milokrvna, blaga, čedna, radišna i čestita. 
Našao se je mladić, koji je baš tavu tražio. Bio je to Josip Baričević, 
radišan kao i ona, pobožan, pjevač u crkvi, sin sakrestanov. Svršio je 
u mornarici svoj vojni rok. Otac je udaji privolio, pa se je čekalo 
privolu Marijinu. 


Kad joj otkriše tajnu osnovnu, Marija se prestraši. Na ženidbu nije 
mislila, posredi je njezin zavjet djevičanstva, sklopljen baš u svrhu 
da postane redovnica. Ona se tada prepadne, kao i blažena Djevica, 
koja je na poruku anđela reče: ,,To ne može biti, jer ja muža ne 
poznajem.“ I u kući Pavlovoj nasta karba i prepiranje. Sirotica nalazi 

se u teškom škripcu. Tetkice viču: ,,Našla si svoju sriću; želja je to 
očeva i potreba obitelj...“ ,,Ja se mislim udavati“ odgovori Marija. 
>A kako ćeš onda živjeti“? ,,Bog će providiti i već je providio. Želja 
očeva je zapovijed? Ali mene Bog zove na drugo mjesto“. 


Bračni supružnici Marija i Josip Baričević 


Tako nasta u obitelji spor između dva tabora. Svaki uporno 
brani svoje pravo i iznosi svoje razloge: otac potrebu obitelji i svoj 
autoritet; Marija svoju slobodu (bila je punoljetna) i Božji poziv. 
Opreke rastu, stranke ne popuštaju. Rekoše mi stanovita tvrdoglavost 
bijaše zarazna mana Pavlove obitelji. Dolazi do nemira i svađe. 
Marija postala je nakovanj, na koju su s više strana padali teški 
udarci. Prebacivali su joj neposlušnost, glupost, dapače su govorili da 
je opsjednuta od nečistoga, kad se protivi svoj sreći. Tetkice nisu 

mogle razumjeti kako zrela djevojka za udaju bježi od nje i voli se 
zatvarati i zakukuljiti u samostanu, 


Te godine dođe u Lun biskup krčki dr, Antun Mahnić da obavi 
pastirski pohod. Mjesni župnik iznese pred njega gornji slučaj. 
Biskup pozva preda se oca i hćer. Biskup: ,,Jeste li vi Marija Pavičić 
Badurina?“ — , Jesam“. ,,Što želite“? — Želim stupiti u samostan kod 
časnih majki u Rabu“. Biskup ocu: ,,Zašto ne dozvoljavate svojoj 
hćerki da postane redovnica, kad ju je Bog, kako sama kaže, 
pozivlje“? — ,Ja joj uopće ne kratim, ali ja nisam u stanju da joj 
dadem zatraženi od sestara miraz“ — ,, Učinite molbu, da vam se 
plaćanje miraza oprosti ili barem umanji“. — ,,Dobro presvitli“. Time 
je bilo strankama neizravno sugerirano, da u tom pogledu neće biti 
poteškoća. Tako se otac i hćerka veselo povrate kući. 


To veselje nije dugo potrajalo. Kad su se kući povratili, i kad 
se tetkice razumjele, kako je stvar kod biskupa ispala, navališe na oca 
što je popustio, a na kćerku što gubi svoju sriću. I tvrdoglavost s 
objuh strana rasla je, a time nemir, karba, predbacivanje, nesloga. 


Da kućnom nemiru učini kraj, otac poče hćerku moliti da mu 
se smiluje i za ljubav njegovu da popusti. Kćerka se razmekša i 
tvrdoglavosti, u koliko je bilo kod nje, brzo nestane. Tako je u kući 
Pavlovoj redovito bivalo. Marija potrča župniku i ispripovijeda mu 
tešku situaciju u obitelji, koja je nastala iza odlaska biskupova. Reče 
mu, da je ona s teškim srcem pripravna da posluša svoga oca i da 
stupi u sveti brak, samo da sam da ne bude zapreke s crkvene strane. 
Župnik se brzo uvjeri, da sam Bog traži od Marije žrtvu, odobri 

njezino popuštanje, i obeća joj, da će od biskupa zatražiti otpust od 
privatnog zavjeta djevičanstva. 


Marija se povrati kući i izgovori sljedeće tekstualne riječi: 
,»Privoljujem na udaju, ali time stavljam samu sebe na teške muke“. 
Proročanske su te riječi živi su odraz njezinog života. Sa svetim 
brakom započeti će Marijina kalvarija. Tamo ju je sam Bog vodio. 
Marija nije bila pozvana u redovnički, već u bračni stalež. 


Kako gospođica Zelie 


Ovdje mi pada na pamet jedan drugi ovomu slični događaj, 
koji se je 54 godina prije pripetio gospođici Zelie u Francuskoj. I ona 
kao djevojka zatraži redovničko odijelo kod sestara svetog Vinka. Iza 
kratkog razgovora poglavarica joj reče, da to nije volja Božja. 
Djevojka se povrati kući i Bogu upravi ovu bezazlenu molitvu: Bože 
moj, kad ja nisam vrijedna da postanem tvoja zaručnica, udat ću se 
da izvršim tvoju volju. Daj mi djece, da budu tebi redovnici 
posvećeni. 


Ona se udala u Alensonu godine 1858. Iz tog blagoslovljenog 
braka poniče devet bijelih cvjetova, od kojih četiri, u ranoj dobi 
odletješe, da se rastvore u rajskim perivojima, dok se drugih pet 
razcvijetaše u perivojima Karmelskog Reda. Svi su bili posvećeni 
Bezgrješnoj. Najmlađi i najljepši i najmiomirisniji cvijet od tih 
ljiljana, koji za vrijeme svog života, a sad još više iz raja, prosiplje 
miomiris nebeskih kreposti, jest mila svetica Terezija od malenog 
Isusa. 

I naša Marija bila je veoma pobožna svetoj Tereziji. Možda su 
se u njenom srcu rađale slične misli i želje; ona ih je, kako ćemo 
vidjeti, u nekoj mjeri, iako ne kao gospođica Zelie, u svom bračnom 
životu ostvarila. 


Marija dobi od biskupa oprost od privatnog zavjeta 
djevičanstva, uz pokoru, da cijelog života svaki dan izmoli tri Zdravo 
Marijo. Vjenčanje se obavi u župnoj crkvi u Lunu godine 1912. 
Mariji je tada bilo 24 godine a Josipu Baričeviću 25 godina. 


Rodilja 


Našoj pramajci Evi Bog iza pada reče: ,,Biti ćeš podložna 
mužu i u bolovima rađati ćeš djecu.“ Punu mjeru te zajedničke 
baštine svijuh žena primila je na sebe Josipova supruga u svom 
bračnom životu: kroz dvadeset godina imala je trinaest teških 
porođaja. Rodila je troje nedonošce, a jedno je na porodu umrlo. 
Slabog tjelesnog zdravlja, malne uvijek bolesna u svakom je porodu, 
više-manje bila u pogibelji života. 


Nije ta kršćanska obitelj u bračnim odnosima poznala drugih 
zakona, osim zakona prirode i katoličke moralke. Nisu ih od njih 
mogli odvratiti ni siromaštvo, ni bolest, ni teškoće uzdržavanja i 
namještanja svoje mnogobrojne djece. Djeca su doista bila 
roditeljima teški teret ali oni su tu dužnost ustrpljivo, dapače i veselo 
od Stvoritelja primili i vršili i Bog im je pomogao. Rekli su mi da je 
majka uvijek bila vesela kad je koje dijete došlo na svijet. Ona je tu 
svoju djecu toliko ljubila i za nju se potpuno žrtvovala. Uzgojila ih je 

kao poštene ljude i dobre kršćane, namjestila ih je, te su oni postali 
korisni članovi društvene zajednice a to su i sada. 


Marijina djeca: prvorođenac Anton r. 1913., Franjo r. 1915., 
Josip r. 1920., Ivan r. 1922., Marija r. 1923., Celina r. 1927., Stanko 
r. 1929., Vilbo r. 1932. 


Stara kuća šire obitelji Baričevića, Josip i njegova obitelj živjela je većinu 
života u dijelu kuće na slici skroz desno. (Po sjećanju Vilibalda Baričevića - 
mlađeg odselili su se na Tovrnele krajem rata — oko 1945.) 


Uzgojiljica 


l7 


Josipova supruga uzgajala je svoju djecu najprije kod 
domaćeg ognjišta, a kad je bila primorana da ih šalje u svijet, onda ih 
je slijedila svojim mnogobrojnim listovima i molitvama. 


Kućni uzgoj, bio je strogo kršćanski. Prednjačili su roditelji 
svojim primjerom. Zajednički se molilo ujutro i večer, prije i poslije 
jela. Majka je djecu učila katekizam i običajne molitve. Svaki je 
morao Očenaš znati, Vjerovanje, Deset Božjih zapovjedi, Pet 
zapovijedi svete Crkve, Tri stvari potrebne za svetu Pričest, Sedam 
svetih sakramenata, Pet stvari potrebnih za svetu Ispovijed, Djelo 
vjere, ufanja i ljubavi. Sve bi to majka djeci opširno protumačila. 


Djeca odraslija često bi pristupala svetim sakramentima. 
Prednjačili bi roditelji. Djeca nijesu u kući smjela čuti psovke ili 
kletve, bilo kakvih ružnih i nepristojnih riječi, ogovaranja, karbe. 
kršćanske obitelji piše: ,,Uvijek je majka bdila nad nama, uvijek je 
morala znati gdje se nalazimo. Nikad nije dozvolila da idemo nekud, 
a da ona nije znala gdje se nalazimo, i kakvo je društvo u kojem se 
nalazimo, inače bi sastanak zabranila. Još prije nego sam počeo 
pohađati školu, ona me je sama naučila služiti svećeniku pri svetoj 
misi, i kad je vidjela da sam spreman, poslala me ministrirati“. 


Majčini listovi 
Kad što već spomenuh roditelji nisu mogli toliko 


mnogobrojnu djecu zadržati kod kuće, gdje nije bilo ni zarade ni 
prigode daljnjeg školovanja. Zato slali su oni odrasliju djecu u zanat 

ili školu. Ali nikada nije majka ostavila svoju djecu. Htjela je da 
bude s njima povezana u dopisivanju. Htjela je i zapovijedila da joj 
djeca često pišu, a ona bi im uvijek, makar i s postelje i u noći 
odgovarala. Tješila bi ih, podučavala, opominjala do potreba milo 
korila. Te je listove diktiralo majčino srce. Na teškim i pogibeljnim 
putevima u stranom svijetu, pratila je ona u duhu svoju, kako je sama 
govorila ,,dičicu“, gonetala je njihove potrebe, predvidjela je 
pogibelji, dijelila je njihove muke i s njima pomiješala svoje suze i 
molitve. Prava majka Makabejca, koji je ,,svakog svog sina svojim 
narodnim jezikom nagovarala, puna mudrosti u ženskoj ćudi“. /Mak. 
7.12/. 


U tome ćemo se najbolje uvjeriti, kad budemo vidjeli što ta 
seljačka majka piše svojim sinovima. Svome Franji piše: ,,Već sada 
ne mogu više pisati jer je jedanaest sati u noći, pa mi se spava, a ti 
već spavaš, pa ti se sanja da si kod mene, te mi veliš da si gladan. Jeli 
tako“? Možda je to slučaj telepatije u času kad je majčino srce bilo 
toli tijesno povezano sa srcem sinovljim, koji se je nalazio negdje u 
istražnom zatvoru. Ta dva srca su se istinski međusobno predavala, u 
sjećanju i maštanju. Dvije povezane duše. 


U jednom drugom slučaju piše ona svojem Franji: ,,Kako ti je 
moj dragi Franjo? Biti će ledeno, biti će ti bječve poderane, pak ti je 
valjda ledeno“ 3/III., 1937. Ovdje je majčino srce pogađalo i bez 
telepatije. A što je još čudnije, moramo se ponovo pitati, gdje ta 
Seljanka, koja nije slušala nego nedjeljne propovijedi svog župnika, 
eventualno i poduke svog ispovjednika, naučila pravila duhovnog 
Života, koja ona u tolikom obilju i ispravnosti sipa svojoj djeci. Kako 
da jedna seljanka, koja nije pohađala nego dva tri razreda osnovne 

škole, i koja nije imala vremena ni shodnosti da poput kakve 
redovnice obavi dnevno razmatranje ili duhovno čitanje; kako da ona 
vrši službu duhovnog vođe svojim već odraslim sinovima, kako će se 
čitatelj moći uvjeriti čitanjem kratkih izvadaka njezinih pisama. Ja 
sam na to više vremena mislio pa došao do zaključka da nije u tu 
svrhu bilo dovoljno, kako već spomenuh, samo čitanje raznih 
glasnika, već da je Duh Sveti dao majci poseban dar, posebnu 
sakramentalnu milost svetog braka u pogledu uzgoja svoje djece, za 
koju se ona do krajnosti žrtvovala. Sretna djeca, koja imaju takvu 
majku. 


Majka uopće svojoj djeci u svojim listovima preporuča, da 
čuvaju svoje zdravlje kao najveće zemaljsko dobro, da se Bogu mole, 
da slušaju svetu misu, da budu poslušna svojim poglavarima, da se 
grijeha čuvaju i još mnogo toga. Ja ovdje navodim samo ono što 
spada na vjerski uzgoj svoje djece. Čujemo dakle samu majku. 


M 


Što piše svećeničkom kandidatu 


Kako majka svete Terezije tako je i Marija Baričević željela 
svoju djecu posveti Bogu u svećeničkom i redovničkom staležu. 
Kušala je najprije sa sinom Franom, a kasnije će se s Josipom i 
Vilbom. Nije sa svima uspjela kako je željela, nije ona nikog silila, 
ali nije radi toga izgubila svojih zasluga. Njezin sin Franjo g. 1931. 
nalazio se je u splitskom sjemeništu kao svećenički kandidat 
biskupije krčke. Majka ga je kod kuće dovoljno na to zvanje 
pripravila, a kasnije prosljeđuje u svojim listovima. Preporuča mu 
zdravlje: ,,Preporučam ti, da se dadeš pregledati od liječnika... i uz to 

ti preporučam, da se moliš našoj majci od zdravlja, jer ona koja 
odzdravlja bolesnike, jer je zdravlje najveće blago na ovom svijetu, 
zdrav čovjek može mnogo raditi a bolestan ništa nego trpjeti“ 
MIT JIX., 1931./ 


Dne 30./IX. na blagdan sv. Jeronima, kojemu je bila 
posvećena župna crkva u Lunu, piše mu: ,Danas je blagdan sv. 
Jeronima, našeg osobitog zaštitnika. Moli ovoga sveca, da ti dade 
barem iskru svojih velikih kreposti, dar znanja i mudrosti, i straha 
Božjeg. Anđeli čuvari (blagdan koji se slavi dva dana kasnije - op.) 
neka te zaklone i čuvaju, da na putu ne posrneš. Dragi Bog mnogo ti 
je dao, mnogo više nego drugima, zato ti si dužan mnoga ga ljubiti, 
više nego drugi za njega trpjeti. Moli se kroz ovaj mjesec listopad 
preblaženoj Djevici, njezinom krunicom“. 


Mjesec dana kasnije, na blagdan Krista kralja, majka ponovo 
prima pero u ruke i piše Franji. ,,Želim ti svako dobro duhovno i 
tjelesno od n. G. Isusa Krista, kralja, kojeg danas častimo. Daj Bože, 
da se njegovo kraljevstvo utvrdi u našim srcima, eda uzmognemo 
služiti mu dušom i tijelom u potpunoj mjeri. Osobito želim tebi, koji 
kaniš vremenom postati njegovim zamjenikom na zemlji. Oj sinko 
moj dragi, velika bi to milost bila i uzvišena čast, za koju ja, vjeruj 
mi sa strahom prosim radi svoje nedostojnosti, i zato često 
promišljam ovu istinu i moli Spasitelja da ti udjeli dar poniznosti i 
bogoljubnosti, eda na taj način uzmognoeš što dostojnije pripraviti se 
na taj veliki čin“. 


Dok je ovo pisala, majku oblile su suze radosti, pomiješane sa 
suzama žalosti, kao nekada Anu ženu Elkanovu, kad je plakala u 

hramu i od Boga isprašaila sina, koji je doista veliki svećenik kod 
Izraela, a bio je prorok Samuel. 


Mladi se sjemeništarac možda i previše zanimao za obiteljske 
stvari. Majka ga od te škrbi odvraćala: ,,Nemoj se ti, piše mu, previše 
za nas zanimati, jer bi to moglo štetiti tvom zvanju, nego moli se 
Bogu i budi zadovoljan“. Htjela mu je prišapnuti onu Učiteljevu: 
Iko ne ostavi oca i majku, sestre i braću, ne može biti moj učenik“ . 


Sličnih je listova bilo više koja je majka upravljala 
svećeničkom kandidatu, ti su listovi došli u ruke sjemenišnog 
duhovnika, vlč. Grge Bučića, koje listove je on, kako mi potvrdi teta 
Katica, dao pročitati pred ostalim sjemeništarcima u kućnoj kapeli. 
Sačuvalo se je pismo, koje je isti duhovnik i odgojitelj /21./1. g.7/ 
pisao Franji, ono glasi: ,,Ja sam imao preko ruke toliko mladeži, pa 
sam se uvjerio, da je majka najbolji duhovnik i odgojitelj. 
Preporučam ti sinko, da budeš za to ne samo zahvalan svojoj majci, 
nego da ju uvijek slušaš i da joj budeš iskren. I kad budeš veliki i 
zreli mladić, drži svoju majku za svog prvog savjetnika“. 


Franjo se doista držao majčinskog savjeta. Kako je potpuno 
iskren, nekog dana reče svojoj majci, da nema poziva za svećenički 
stalež. Majka se bolno lecnu, sve su dakle njezine nade pokopane, 
njezini planovi propali, uzalud njezine molitve i žrtve. I zaplaka a s 
njom i njezin Franjo. Duboko ganut napokon joj reče: ,,Majko, ako ti 

hoćeš, ja ću postati svećenik“. — ,,Sinko ja to silno želim“, reče mu 
. r 5 
,»Ali samo ako Bog to hoće, ako te On zove.“ 


Majka po svom običaju poklekne pred Raspelom. Molila je. 
Prošlo je neko vrijeme dok joj se srce smiri. I konačno reče ,,Hvala 


Bogu“. 

Nisu majčine molitve bile uzaludne. Majka nije izgubila svog 
Franju. Ona će i dalje slijediti na putu drugog zvanja i jednom će ga i 
žrtvovati. Slijedimo oboje. 


Slijedi svog Franju 


Franjo krene drugim putem života. Unovačen je. Ne znam 
zašto bačen je u istražni zatvor“. Majka ga slijedi, tješi ga savjetuje. 
Disciplinarni postupak protiv sina trajao je dugo. 


Dne 13./VI. majka mu piše: ,,Iz tvoga pisma razabirem, da ti 
je veoma teško. Pišeš da te ja mogu utješiti... Tamo neće te nijedno 
oko milo pogledati, nijedno srce razumjeti, ali Hvala Bogu!“ Vječni 
majčin refren u kušnjama života. A sada čujte kako ga savjetuje: 


> Iza riječi: ,Samo ako Bog to hoće, ako te on zove...“ mater je nadodala: ,Ne 
tražim od tebe da postaneš svećenik ali tražim i zahtijevam da budeš dobar čovjek 
i pravi kršćanin“ (Celina). 


< Frane je bio na dopustu, iz vojske došao doma i tužen je da je pjeval 
Protudržavnu pjesmu, to su bile hrvatske pjesme, a to je za vojnika Hrvata u 
Kraljevini Jugoslaviji bilo zabranjeno. Smatralo se protudržavnom propagandom. 
Toliko se ja toga sjećam (Celina). 

»Nastoj dragi moj, da budeš uvijek vesele i blage ćudi“. Tako je 
majka uvijek svojoj djeci preporučila, i doista sva djecu su bila 
veoma prijazna i dobra sa svima. ,,Tako ćeš osvojiti srca onih koji su 
ti potrebni. Inače vladaj se dostojanstveno, kao pravi kršćanin. 
Osjećaj se da si ti vojnik ne samo kralja Petra, već u prvom redu 
Krista kralja, prema tomu znaj udesiti svoje vladanje. Moli se uvijek 
bogu i blaženoj Djevici“. 


Što je boljega i ljepšega mogla majka preporučiti sinu 
vojniku, nego duboko i čvrsto vjersko uvjerenje, u obranu 
domovinske i kršćanske svijesti. Znamo da se je Franjo u ovom 
slučaju kao i u drugom, držao plemenito i ponosno i razne šikanacije 
veselo podnosio. 


U istom tonu piše mu 14/ 1, 1937.: ,,Budi postojan, jer 
pravednom je čovjeku lako podnositi i trpjeti, makar sve izgubio, pa i 
svoju glavu; nemoj izgubiti mir duše, koji dolazi iz čiste savjesti, jer 
ćeš tako imati Boga uza se, koji će te izbaviti iz svih nevolja“. To je 
govor vjere. 


Majka se boji da Franjo gladuje, i da u istražnom zatvoru trpi 
glad ili studen, ili da ga je zatekla kakva teža bolest. ,,Šaljem ti paket 
smokava, slanine, bječve, marke i dopisnice. Meni se čini da je tebi 
jako slabo, da si često i uvijek gladan. Treba li ti novac za jelo, ili što 
drugo? Preporučan ipak da štediš, jer je nama slično kao i lani, samo 
nam je toliko bolje, što imamo zelja i nešto slabog ulja. Vina 
nemamo, dobitka i pripomoći od nikoga. Provincijalatu poslali smo 
1000 dinara za Josipa“, a na kraju nadodaje ,,One poderane bječve ne 

baci, nego ih spremi u kufer, da kad dođeš ja ih napletem“. U takvoj 
oskudici otkida majka od svojih ustiju da nahrani sina. 


Godine 1938. 11. mjesec zatekla je majku teška bolest, o 
kojoj ćemo još govoriti. Majka je trpjela za svoju djecu, za nju se 
žrtvovala i stavila ih pod zaštitom nebeske majke, bl. Djevice. Ona 
piše Franji: ,,Po tvojim pismima razabirem, da ti meni kriješ sve ono 
što trpiš; ali znaj da sam i ja trpjela s tobom, i ako nisam znala što je 
na stvari, nego zahvaljujem Bogu da ti je dao jakost, da si mogao 
pretrpjeti“. Nedvojbeno bio je to uspjeh majčinih molitva i 
žrtvovanja. 


Piše mu: ,,Na trpljenje smo svi pozvani, jer kaže Gospodin, da 
su blažena progonstva pretrpljena poradi pravde, jer je njihovo 
kraljevstvo nebesko“. Oprosti svakom sve i uživati ćeš mir 
(podvučeno je u originalu), a to je je neizmjerno blago. Naša 
mučenica znala je za Kristova ,,blaženstva“ jer ih je i sama u životu u 
najvećoj obilju proživljavala, i s Majkom prežalosnom pratila je 
svoju djecu na Kalvariju. Ovo je zadnje majčino pismo, koje je 
Franjo brižno čuvao i konačnoga pohranio u domaći kućni arhiv. 
Zadnje što je majka iz bolesnog kreveta nadoda bile su ove riječi: 
»Zaključujem moleći Boga, koji je pravedan na križu umro, da i tebe 
na sudu pravedna obrani po zagovoru svoje presvete majke.“ I 
obranio ga je. Franjo, mimo svakog očekivanja bio je na vojničkom 
sudu u Sarajevu riješen svake krivnje “. 


' Došao je doma na Badnjak. Kako se vidi iz pisma što mi je mater pisala i po 
drugim podacima, bila je to 1937. godine. Od matere sam čula kad je na 
Bezgrešno začeće došla od sv. Mise da je rekla teti Katici: sestro ušij Franu gaće, 

Braća: stoje s lijeva Stanko i Franjo, sjede Anton -Točić i Vilibad Baričevič 


Godine 1939. započeo je drugi svjetski rat. Franju nalazimo 
neko vrijeme kod kuće, vršio je službu poštarskog sabirača i 
upravljao nekom zadrugom. Kasnije nalazimo ga u Zagrebu“. Rat je 


on će doći za Božić i bit će ti žal ako ne ušiješ. Ki ti je ča rekal? Niki, baš niki, ne. 
Bila sam na ispovijedi i ispovjednik mi je rekal, bez da sam ja išta o Franu rekla 
»Uzdajte se u blaženu Djevicu Mariju. Ona koja je pod križem žalosna stajala će 
Vas uslišiti. Govorim ti Frane će doći.!“ | došal je iznenada je iznenada i 
neočekivano (Celina). 


* Frane je već od 3.2.1939. bil u Zagrebu zaposlenik (podatak iz njegovih 
dokumenata). Posal je dobil posredovanjem biskupa Srebrnića. Rat ga je zatekal u 

na završetku širio smrt smrt posvuda. Ne znam kuda se Franjo 
potucao u tim strašnim danima, moguće se krio. 1946. stigne u neki 
logor. Moguće je radi bijega osuđen na smrt. Na molbu roditelja bio 
je pomilovan i kazna smrti pretvorna je u kaznu lišenja slobode za 
dvadeset godina, kasnije mu je kazna za još šest godina bila 
oproštena. Sada se on nalazio u tamnici u Lepoglavi. 


Majka ga je listovima tražila kroz par godina, ali vojničke 
blokade, odgovora nije primila. Napokon stigla je vijest da se on 
nalazi u logoru. Franjo 5/IX., 1946. u cenzuriranom pismu piše 
roditeljima između ostalog sljedeće: ,,Dragi moji! Nadam se da ste 
živi, zdravi i sretni, i da vam ja ne dajem mnogo briga. To je 
uostalom besmisleno, jedino vas molim, da za mene Boga molite. I ja 
se za vas molim svaki dan. Bog mi je dao dovoljno vremena, hvala 
Bogu... Vidjet ćemo se kad izađem iz zatvora. Nadam se da je materi 
bolje (majka je bila teško bolesna), i da su otac zdravi. Nemojte se za 
mene brinuti, jer bi mi to jako žao bilo. Imajte na pameti, da je naš 
život u Božjim rukama i nikomu se ne može ništa dogoditi bez 
odredbe i volje Božje. Neću vam o ovom dugo pisati, jer znadem da 
ste vi duboko uvjereni o tome. Ja se nadam, kada dođem doma, da ću 
pirovati sa Tončićevim svatovima, i na mladoj misi Josipovoj. Još 
jedan put molim, da se za mene ne brinete nego se za mene Boga 
molite, komu je lazno kako meni. Ipak će sve biti dobro. Voli vas i 
pozdravlja vaš Frane“, 


Podravini, Podravska Slatina gdje je bil zaposlen oko obnavljanja gospodarskih 
zadruga. Poslije je ponovo bil u Zagrebu i dospil 1946. u zatvor i logor. — A ovo 
što piše: vršio je službu poštanskog sabirača... moglo je biti 1938. dok je Tončić bio 
U vojsci. Inače je to bio Tončićev posal (Celina). 

Je li ovo zadnje Franovo pismo utješilo majku, koja je teško 
bolesna, već koje po godine ležala u krevetu? Rekoše mi da joj nisu 
kazali da je Frane na smrt osuđen. Svakako sve je to pogoršalo 
njezino stanje i pospješilo njezinu smrt. Stizavao je udarac za 
udarcem. Njezino potpuno žrtvovanje primicalo se kraju. Još je 
živjela nešto preko dva mjeseca. Kad Franjo dozna za njezinu smrt, 
rekoše mi da je duže vremena plakao i da se nije mogao utješiti. 
Imao je i zašto. 


Nu ne pretičimo događaje, povratimo se drugim njezinim 
sinovima koji su iz bližega, koji iz daljega okruživali patnički majčin 
krevet. 


Savjet naučnika 


Svoga sina Ivana poslala je majka, kako sama reče ,,u zanat“ 
preko hrvatskog Radiše, iza kako ga je do svoje 16. godine kod kuće 
utvrdila u kršćanskom životu. Ona će ga i sada dalje pratiti svojim 
opemenama. Ivan se je koje vrijeme zaustavio u Zagrebu, zatim se je 
stalno namjestio kao kuhar i slastičar u Mariboru. 

Ivan Baričević 


Dne 7/IV., 1938. piše mu: ,Ja ću nastojati da ti češće pišem, 
da na taj način budem s tobom sjedinjena, a ti piši češće nama, jer je 
to moja želja, da znam za tebe uvijek“. 7/V., 1938. ponovo piše: ,,Ti 
ćeš nadam se nastojati da naučiš zanat, koji će ti olakšati život. Budi 
poslušan gospodarima pak će i oni s tobom biti dobri. Veoma mi je 
drago da su ti dobri gazda i gazdarica; oni će stalno biti dobri 
kršćani. U kojoj su dobi? Imaju li djece? Sinko, ako si ti naišao na 
dobre gospodare, to je veliki dar Božji na komu da mnogo zahvališ 
dragom Bogu. A onda što ti preporučan i nalažem da ljubiš svoje 
gospodare, kao svoje roditelje, i još više budi im poslušan i iskren i 
za njih se Bogu moli, pak će te Bog blagosloviti i ti ćeš postići svako 
dobro“. Koja bi majka tako pisala svom sinu? 

Ivan je majčin savjet slijedio. Gospodar ga tako zamilovao da 
mu je obećao učiniti ga baštinikom svoje radnje. Bio je to razborit i 
pravedan čovjek. Nekog dana, kad Ivan nije na vrijeme spremio neke 
kolače, udario ga je gospodar nespretno; ali kad se je kasnije uvjerio 
da Ivan nije bio tome ni najmanje kriv, izvinuo se svom šegrtu, koji 
je kaznu mirno podnio, i reče mu neka se on sad njemu osveti i 
povrati mu udar što je od njega primio. Naravno Ivan to nije učinio. 


Napose preporuča majka svome Ivanu vršenje kršćanskih 
dužnosti, kao primanje svetih sakramenata, slušanja svete mise i 
drugo. ,Moli Boga da ti udjeli potrebite milosti za dušu i za tijelo, 
prema Božjim zapovijedima. Vrši svoje dužnosti, otklanjajući se od 
svakog zla, kako sam ti govorila. Moli se svaki dan bl. Djevici i 
anđelu čuvaru. Napose kroz ovaj mjesec srpanj poštuj božansko Srce. 
Budi dobar i uljudan i u svakoj prigodi postojan“. 


»Moli se svako jutro i večer i nastoj svaki blagdan slušati 
svetu misu i svaki mjesec pristupiti svetim sakramentima ispovjedi i 
pričesti, jer je dužnost svakog dobrog kršćanina, pak ćeš na taj način 
osjegurati Božjih milosti“. (ja podvukoh). 


»Ako ne možeš svaki dan u crkvu a ti se zaleti kad možeš i 
pozdravi dragoga Spasitelja, koji te čeka, da te blagoslovi i privine na 
svoje srce, kao najbolji otac svoje dijete“. Slično je sveti Alfonso 
opominjao pobožne osobe. 


Ivan odgovara majci, da je nedjeljom u pet sati sveta misa i da 
se ne može tako rano probuditi a kasnije da je zaposlen u kuhinji. 
Majka odgovara ,,Zapovijed je Božja i crkvena da je svaki kršćanin 
pod smrti grijeh dužan slušati svetu misu u blagdanima; za to da ne 

kršiš zapovijed, i ne teretiš svoju savjest, učini ovako: Svaku večer 
pred nedjeljom i blagdanom preporuči se svom anđelu čuvaru i 
izmoli jedan Očenaš, neka te ujutro u pet sati probudi, i sjeti na 
blagdan i na svetu misu. Vjeruj mi ako ga budeš iskreno i pobožno 
molio, da će te uslišati i točno kako budeš želio probuditi; ali onda 
treba da odmah ustaneš. Poslušaj pa mi piši o uspjehu. Ali da znaš, 


kako ćeš razveseliti dragog Isusa, ako to učiniš“. Kako je majka 
dosjetljiva i ljubezna. 


U drugom mu listu piše: ,,Ako nemaš vremena za molitvu, 
onda ti prikaži Bogu svoj rad svagdanji, na slavu Božju“. Eto majka 
ne zaboravlja svome šegrtiću preporučiti vježbu koju je sveti Ignacije 
toli toplo preporučao svojoj braći redovnicima. 


Sin je majku razumio, štovao i ljubio, a glavno vršio njezine 
naputke, pa se i preporučio majčinim molitvama. Majka mu 10/VIL., 
1938. odgovara: ,,Meni je vrlo drago da mi se preporučuješ u 
molitve, to je pametno“. Onda se poboja da se njezin Ivan možda 
nalazi u kakvoj teškoj kušnji i napasti pa nastavi: ,,Ali, ako ti je što 
teško, što ti mi ne možemo olakšati bilo čim, onda potraži dobrog i 
pobožnoga ispovjednika, mislim da takvih imade u Mariboru, pa mu 
se ispovjedi sve kao svojoj materi. Ispovjednik kad vrši svoju službu, 
onda ima posebnu milost, osobito ako je stariji, i veliko iskustvo, i on 
najbolje poznaje dušu i njezine slaboće, i prema tome on će ti dati 
najbolji savjet, za sve vjeruj mi“. 


Tako piše jedna prosta seljanka, koja je cijeli život provela u 
jednom zabitom selu i obavljala najprostije kućne poslove. Dobro je 
Poznavala nauku o duhovnom vodstvu, jer ju je sama u svom životu 

provodila. Zato je i davala svojim odsutnim sinovima tako mudre 
savjete, da možemo misliti da je Duh Sveti vodio njezino pero. 
Kršćanska je majka najbolja uzgojiteljica svoje djece. Njezin je 
autoritet veoma moćan, kad ga prožima samo ljubav. Veza je to 
najjača. Ona, majka zaključuje pismo: ,,Moli Duha Svetoga i majku 
dobrog savjeta da ti podjeli svoje darove“. 


Kad se je majka pobojala da se Ivan nalazi u kakvom 
sumnjivom društvu, piše mu : ,,Čuvaj se pokvarenih drugova, jer se 
govori s kim se družiš onakav postaneš. Otklanjaj se od pogibeljnih 
zabava. Čula sam da se u tvoj kavani drže razni plesovi i razne 
zabave, a onda se sjeti da ti mater ne bi dopustila tamo doći. Ali ti se 
više ne bojiš matere, jeli istina? Ali ja sam daleko, pa briga tebe. Ali 
ako je mater daleko, Bog je blizu, ako mater ne vidi i ne čuje, Bog 
vidi i čuje, zato boj se Boga. Bog te je stvorio, jer te je ljubio, zato 
pazi Ivane nemoj prezreti njegove beskrajne ljubavi. Strah božji neka 
bude s tobom“. 


»Pazi na djevičansku čistoću, jer je to dragocjeni biser, 
najljepši ures duše. Nastoj za to da budeš u milosti i ljubavi 
Marijinoj“. Sretni sinovi kojima majka u kritičnoj dobi može tako 
govoriti. Poput svete Monike slijedila je i ona svoga Augustina sa 
suzama, molitvama i pokorama. I spasila ga je; Ivan je ostao čist i 
nevin mladić. 


»Za Ivanju naručila sam svetu misu ma čast svetog Ivana 
(tvog imenjaka), ljubimca Isusova i svetih Mladenaca, i to za moje 
mladence, za vas, koji ste daleko od mene, da vam sveti Ivan i nevina 
dječica, od malog Isusa isprose milosti, da poput njih budete mogli 

za Isusa očuvati neokaljanu čistoću“. Tako mogu pisati samo svete i 
čiste majke, koje rađaju djecu ne samo za ovaj svijet, već i anđele za 
nebo. Gornje pismo nosi datum 30/I., 1941. kad je bijesnio drugi 
svjetski rat, koje je pomeo toliko mladih a ne uvijek nevinih mladića. 


Koliko je majka bila ljubazna, toliko je znala biti ozbiljna i 
stroga, kad se je radilo o kojem pa i manjem prekršaju. U nekom 
pismu upravljeno malom bratiću Vilbu, Ivan se bio malo neukusno 
našalio sa svojim krsnim kumom koji je bio ječevac. Majka se 
ozbiljno naljuti: ,,Dolazim tebi, ali najvolila bi da mi je moguće biti 
kod tebe, da ti u lice utisnem dvi triske, da se zacrveniš. Ti pitaš 
zašto? Tvoja su nepristojna pisma mene teško rastužila, da sam ih 
rasparala na sitne komadiće. Ti Ivane dobro znadeš, da sam ti ja 
zabranila imitirati Vilbovog santula, pa ako želiš se kadgod našaliti u 
zgodno vrijeme s osobom sebi sličnom, al nipošto pisanjem. Ti znaš 
što pišeš Vilbu to pišeš i meni, pa takve stvari na otvorenoj dopisnici! 
Svi te pozdravljaju a napose tvoja ožalošćena majka“. Ivan se je 
nedvojbeno majci izvinuo. 


Majka se je brzo umirila. Piše mu: ,,Pazi na riječi. Tako 
govori i piši, da se nikada ne budeš morao stidjeti svojih riječi. Bježi 
od onih, koji se ne stide koješta ružno i nepristojno makar u šali 
govoriti“. Time se poravnala gornja neugodna epizoda. Ivan se je 
popravio. 


Dne 6/1., 1942. majka čestita Ivanu njegov rođendan. ,,Danas 
je tvoj dvadeseti rođendan. Kasno je u noći. Ja sam s tobom, o tebi 
Tazgovarala u crkvi za vrijeme svete mise (Bogojavljenje), s dragim 


33 


Bogom. Preporučila sam te malom Isusu, da te blagoslovi sa svojih 
jaslica. Tvoja su me pisma utješila kroz svete božićne blagdane“. 


Zadnje je ovo od Ivana sačuvano pismo koje do Ivana i preko 
njega do nas doprlo. Tu se je majka pred Bogom zauvijek oprostila 
od svog dragog Ivana. Ona ga je blagoslovila i izručila zaštiti Božjoj 
i blažene njegove majke. Kao da je predosjećala katastrofu. Rat je 
bjesnio posvuda i u našim krajevima. Pošta je u Lunu zatvorena, 
vojna cenzura posvuda uvedena, putevi zakrčeni, blokada mora i 
kraja zavedena. Majka i dalje traži svog Ivana listovima, ali 
odgovora ne dobiva. Nije joj drugo ostalo nego da se za nj moli. I 
doista Ivan je silno trebao majčinih molitva. 


Ratni požar, 1943.-44. širio se na našim granicama. Suprotne 
su sile sukobljavale. Oslobodilačka vojska sve se više primicala. 
Nasta gužva i bijeg, strah i trepet. I ratni vijor negdje raznese i našeg 
Ivana. Kako mi rekoše, Ivan pogine kod Ljubljane 3/III.. 1943?. 


Majka doznade za smrt svog Ivana dvije godine kasnije. Ona 
klekne pred slikom svete obitelji u bračnoj sobi. U okviru bila je i 
mala slika Ivanova. Majka jeca i moli., dugo nepomično moli. U tom 
stanju zateče je njen brat Mate. Ona se ne ganu. Usrdnije i dalje moli, 
kao Isus u Getsemaniju, sve dok ne izlanu svoj konačni: Hvala Bogu! 
Majka je žrtvovala svoga sina. A Ivan ostao je vjeran svojoj majci 


? Ivan je poginuo 1943., a 1945 smo mi tek doznali. Njega su partizani mobilizirali, 
ali on se suprostavio paljenju sela i ubijanju nevinih ljudi po partizanskom načelu, 
a zastupao je poštenu borbu za obranu domovine. Zbog toga je ubijen. Pucali su 
mu u leđa. Pripovjedao je očevidac. (Celina) 

sve do smrti. Nedvojbeno je na času smrti uz Isusa i Mariju zazivao u 
pomoć i milu majku svoju. 


Majčina bolest 


Ta žena tolika je jaka duhom, toliko vedre pameti, cijelog je 
života bolovala, sad više sad manje; ali uvijek ozbiljno. Slaba i 
kržljava, protiv svoje volje preuzela si je teški teret bračnog života i 
kao što već spomenuh kroz dvadeset godina imala je 13 teških 
porođaja. Uz sve to, vršila je koliko je mogla sve dužnosti kućne 
domaćice, majke i supruge. Rijetko bi se kad potužila, ali nije mogla 
svojoj okolini, ne napose svojoj djeci da sakrije svoje kronično 
bolovanje. 


Svom sinu Franji piše: ,Ja sam obično bolesna i zdrava, i 
meni je ono što Bog šalje lako trpjeti. Bolesna sam, ali ne ležim 
uvijek (ustajala bi i po noći koji sat da piše svojoj djeci). Mogu 
kazati da živim jako slabo, jer sam slaba. Dižem se, ali moram držati 
dijetu, i držati se uvijek mirno, jer se inače bolest pogorša. I ostali su 


nejaki (djeca su većinom bila slabunjava), pa nam sve propada u 
kući“, 


Najmlađi njezin sin Vilbo koji je za prvih deset godina kod 
nje proživi piše: Koliko se sjećam, majka je uvijek, kad više kad 
Manje, poboljevala. Znadem da je mnogo, mnogo trpjela, jer sam ju 
često čuo uzdisati od boli. Ja bi se tiho došuljao do njezina kreveta, 

pa bih ju pitao, da li joj je bolje, a ona da me umiri, odgovarala bi, da 
jest. Ako bi vidjela da plačem, slušajući da jeca, onda bi se toliko 
prisilila i uvjeravala me da joj je bolje“. 6/IX., 1955. 


Koncem 1939. godine teško oboli od bubrežne bolesti. 
Zabrinuti otac brzo javljaše djeci da je majka na umoru. Fr. Josip, 
koji se tada nalazio u Krku u VIII. razredu gimnazije odgovara joj 
27/XI., 1939.: ,,Parobrod je krenuo par minuta prije nego je prispio 
brzojav. Majko, ako umrete, Isus će vas primiti“. Znao je Josip kako 
majku može utješiti jedino volja Božja, pa nastavlja: ,,Mila majko, ne 
treba mi kazati, da se ovaj čas najviše osjećam kod vas i kod oca. 
Ako je volja Božja da pojdete k njemu, ja joj se potpuno 
podvrgavam. Da znate kako sam bio sretan, kad mi je teta pisala, da 
ste se potpuno predali u volju Božju. Da majko, tako treba“. 


Majčino mezimče fr. Josip čvrsto se držao majčinih savjeta, 
ono je je već onda usporedno koračalo putem majčinog žrtvovanja. 
Oni su s držali za ruke. Proživljavali su jednake osjećaje. Majka kaže 
Josipu: ,,Isus me zove“. Sin odgovara majci: ,Kad ne može biti 
drugačije, kako sama kažete, onda Hvala Bogu! Ja se potpuno 
prilagođujem volji Božjoj. Znam i vjerujem, da ću onda imati dvije 
majke, i to obje u nebu. Znam majko, da vi sada mnogo molite, a na 
nebu ćete još više“. Ti osjećaji duboke vjere od majke su posijani u 
srce sinovlje, oni u kušnji donose svojih plodova, ali sazrijeti će 
potpuno kad budu na Kalvariji oškropljeni krvlju Raspetoga. Majka i 
sin, usporedo sa majkom bola stupaju putem križa Kristova. 


Majka je u krevetu poležala godinu i po. Ona prednjači svojoj 
djeci na putu križa. Fra Josip piše joj iz Krka: ,,Majko , vi ste bolesni, 

zapravo vi ste uvijek bolesni. Dobri Bog dao vam je veliki križ. A 
meni se čini, da je to dao da trpite za grijehe svoje djece. Draga 
majko, znam da strpljivo podnosite. Križevi su za vas najveća milost, 
što vam je Bog mogao dati. Taj križ valja iskorišćavati za obraćenje 
grješnika, za sv. Oca, za Crkvu, za djecu. U tom trpljenju vi mislite i 
na mene, da postanem redovnik, i svećenik krepostan i svet po srcu 
Isusovu“. 


Pogodio je fr. Josip majčine namjere i podržavao je njezine 
želje svojim životom, svojim molitvama a doskora će i svojim 
žrtvovanjem, i ako on toga nije onda mogao predvidjeti. On piše: 
»Ireba majko da vi ozdravite da vidite svoga sina na oltaru“. 


Ma koliko obje čeznuli za tim danom, ipak ga nisu dočekali. 


Za vrijeme teške majčine bolesti, fr. Josip piše ocu: 
»Pripustite sve dragi oče u ruke Božje. Možda Bog traži da mi 
Žžrtvujemo svoju majku za svoje posebne svrhe, koje bi inače propale 
zauvijek. Zato žrtvujmo se“. 


Dakle ,, Žrtvovanje i samo žrtvovanje“. Magična riječ, koja 
majka, koliko znam, ne spominje u svojim listovima, ali ona sjajno 
blista u njezinom životu i njezinim željama. I taj svijetli planet, poput 
Saturna privlači oko sebe svoje prstene, svoju djecu, svog Josipa, i 
sestricu mu Antoniju. Djevojčica čudno oboli tada od tetanusa. U 
najtežim bolovima, kako me izvjestiše, govorila je bolesnoj majci: 
»Bog je primio žrtvu mog života, da produlji vaš život, o majko“. 

Majka privremeno ozdravi, a djevojčica u najvećim bolovima, 
preda svoju nevinu dušu vječnom Suncu. A onda utone u vječno 
sunce Božje ljubavi. 


Majka postavlja svoju djecu pod okrilje majke Božje 


Majka ih je već od rođenja stavljala pod okrilje bl. Djevice 
Marije. Tu bi tajnu svojoj djeci otkrivala kad bi podrasli, i tad bi im 
preporučila posebnu pobožnost spram bl. nebeske Majke. 


Svom sinu Ivanu, kako smo već spomenuli, 8/VI., 39. piše: 
»Ti si mi daleko, ja te ne mogu vidjeti ni čuti, za to sam te izručila 
zaštiti majke Božje u ovim teškim ratnim godinama. Ne zaboravi, da 
joj se u svakoj prigodi predaš molitvom: O moja Gospođo...“ 


Fr. Josip za vrijeme teške majčine bolesti piše joj: ,,Kad bi vi 
umrla, ja bi imao dvije majke na nebu“. I njemu je majka pisala da ga 
je izručila zaštiti nebeske majke. Sinu Stanku koji je u Ogulinu 
posvršavao četiri razreda gimnazije 6/1., 1939. piše: ,,Sada je na tebi 
red, da budeš dobar i vrijedan đak, a to će biti ako budeš marljiv, 
poslušan i pobožan. Za to se dragi sinko moli Bogu i Duhu Svetomu, 
da ti daruje svoju milost. Štuj osobito majku Božju. Znaj da sam te ja 
njoj predala na kapelici, za vrijeme svete mise i da si od sada 
potpuno njezin sin. Za to sa svom slobodom svako jutro i u svakoj 
potrebi reci joj: Spomeni se, da sam tvoj premila majko i čuvaj me i 
brani, kao svog sina. Čini po mogućnosti žrtvice, i sva svoja djela, 
kao pravi sin, neka ona raspolaže po svojoj volji“. 

Čuo je za to i njezin prvorođenac Antun, pa joj iz nekoga 
mjesta piše, da bi i njega izručila zaštiti Božje majke. Majka mu 
odgovara: ,,Dužna sam ti odgovara na tvoje pismo od 22/III., 1941., u 
kojem me moliš da te postavim pod zaštitu majke Božje, e da da 
budeš mogao savjesno ispunjavati svoje dužnosti. Dragi moj sinko, ja 
sam sve postavila pod okrilje Marijino još od najzadnjeg djetinjstva a 
napokon prošle godine moje teške bolesti, kad sam ti dala blagoslov i 
propatila sam ga ovom kratkom molitvom: 


»Dragi Isuse, molim te sa svoga svetoga križa na kojem si 
izvojštio pobjedu nad grijehom, blagoslovi ovo moje dijete, i daj da 
te ljubi. Objači ga i ohrabri, da se bude junački opirao svim 
napastima na grih, i da bude vjerno vršio svete tvoje zapovjedi. 
Sakrij ga u tvoje presveto Srce, obrani ga od svakog zla i od svake 
zasjede duha paklenog. A ti prečista Djevice budi mu majka i 
zaštitnica, primi ga pod svoje okrilje i čuvaj ga kao svog sina. A ti 
slavni sveti Josipe skrbi se za njega i vodi ga zajedno s Marijom k 


spasitelju našemu, da se jednom nađemo svi zajedno u nebeskoj slavi 
Amen“, 


»Kako vidiš ja sam učinila svoje a tako i svima nakon tvog 
odlaska a do tebe sada stoji, hoćeš li biti njezin štićenik ili ne. 
Najugodnije biti će blaženoj Djevici, ako budeš svom dušom ljubio 
njezinog božanskog Sina i vršio njegove sveti zapovjedi, a da ti 
uzmogneš postići najbolje ti je sredstvo njezino sveto Ružarje, kako 
sam ti to doma rekla. Nosi njezinu krunicu uvijek uza se i moli ju 
Svaki dan, ako ne možeš po pet destica, moli po jednu, ili barem s 
Poštovanjem poljubi njezinu krunicu. A u napastima i nevoljama, 
Obrati se svojoj zaštitnici barem kratkom molitvom: O Gospojo moja 

i majko moja, spomeni se da sam tvoj, i čuvaj me i brani kao svoga 


sina“. 

Eto oporuke koju je majka u baštinu pustila svojoj djeci. 
Mjesto sebe ostavila je svojoj djeci za majku samu majku Božju. 
Ostavila im je svoje pouke, svoje primjere, svoju ljubav, svoje 
žrtvovanje. I djeca su rado primila na čuvanje tu duševnu svoje mile i 
dobre majke. 


Fra Josip 


Kako već gore spomenuh Josip držao se s majkom za ruke na 
putu trpljenja i žrtvovanja, Majka prethodi, Josip ju slijedi uzastopce, 
poposta samo časkom, da ju konačno dostigne. 


Josip bio je veoma slabašno dijete. Bronhitis istrošio ga toliko 
da je bio živi kostur. Nijesu se usudili uzimati ga u ruke, da ga ne bi, 
kako su govorili, rasipali. U šestoj godini bilo mi je već spremljeno 
mrtvačko ruho za ukop. Radi svoje nježnosti i mekoće zvali su ga 
»Zlato“. Inače dijete neslomljve volje. Teško je bilo slomiti njegovu 
volju, ali ljubeznim načinom moglo se sve od njega postignuti. 


Godine 1932. primljen je u sjemenište Franjevaca trećoredaca 
na Preku, a da mu misao da uđe u samostan nije nitko sugerirao. Bio 
je đak izvanredno marljiv i darovit. Sve je nauke svršio odličnim 
uspjehom. 

Josip nije kao brat Franjo sačuvao majčina pisma iz vremena 
svog đakovanja. Sačuvao je samo jedno, u kojem mu majka kao 
kakov učitelj novaka navodi bitne vrline, koje moraju resiti 
redovničkog kandidata. Ona mu piše: ,Pripravi se sada već na 
početku na borbu sa samim sobom, to jest podvrgni volju svoju 
onima, koji imaju vlast nad tobom (majka je poznavala njegovu 
narav). Nadasve moli se Bogu i bl. Djevici, jer dragi Bog preko nje 
dijeli svoje milosti (majka je znala nauku svetog Alfonsa da je Marija 
djeliteljica Božjih milosti). Pitaj dar bogoljubnosti, kako se pristoji 
pravom svećeničkom kandidatu. Budi poslušan u svemu svom 
duhovnom vođi, za kojeg ću se ja kao i tebe Bogu moliti. Ljubi svoje 
sudrugove. Ne brbljaj. Mnogo se žrtvuj Ja podvukoh). Za nas ne 
brigaj ništa, mi ćemo sami svoje stvari urediti“. A što mu je mogla 
više kazati? Preporuča mu mrtvenje samoljublja, bogoljubnost, 
poslušnost, poniznost, međusobnu ljubav, žrtvovanje samog sebe, i 
neku svetu nježnu opreznost sa sudrugovima. 


Godine 1937. zaodjenu se se Josip redovničkom haljinom i 
započe svoju godinu kušnje, novicijat. O.K.Š. učitelj novaka za nju 
posvjedoči sljedeće: ,,Fr. Josip Baričević bio je sangviničkog 
temperamenta, lako se oduševio za sve što je dobro među dobrima, 
ali ta vatra ne bi za dugo plamtjela. Bio je blage ćudi i nježne i 
nježne savjesti, sa svima uvijek dobar. Potpuno pouzdan i iskren s 
poglavarima, koje je slušao, ljubio, poštovao, tako da se od njega nije 
čuo nikakav prigovor ili ma kakvo mrmljanje. Opomene primao je 
Mirno i nije se opravdavao. Kad je makar i radi kušnje oštrije ukoren, 
Nije ni najmanje reagirao već odmah našao načina da se smiri i 
Poravna. Koliko je bio darovit, toliko je bio i čedan i skroman, ne 
nametljiv“. 

Godine 1938., pređe u Krku gdje s odlikom svrši VII. i VIII. 
razred gimnazije. Zatim u Zagrebu na bogoslovni fakultet svrši svoje 
bogoslovne nauke. Za vrijeme svojih nauka proveo je fr. Josip po 
koji mjesec u bolnici za tuberkulozu. Češće ga je pohađala teta 
Katica, kad radi ratne blokade nisu do njega stizavali majčini listovi. 
Teta Katica uvjeravala je majku da je Josip dobro, međutim majka 
odgovara sestri: ,,Ja vjerujem što pišeš, ali ujedno znam, da nitko ne 
stoji tako dugo u bolnici za malenkost. Nego već davno samo ga 
Bogu darovala, pa se rado podvrgavam Božjoj volji (majka je 
predosjećala nešto teškoga)“ 


Međutim do majčinih ruku stignu broj Vjesnika Počasne 
straže presv. Srca, što su ga naši redovnici u Zagrebu izdavali. U tom 
listiću i fr. Josip u duhu Petrovih riječi (1. Pet. 2,9): ,,Viste rod 
izabrani kraljestvo svećenstvo, sveti narod“ napisa člančić. Majka ga 
rado pročita i napisa sestri Katici: ,,Prema mišljenju Josipovom, svaki 
može postati svećenik, koji se moli i žrtvuje za svećeničko zvanja “. 


U povodu tih riječi u Marijinoj kući u Lunu sabra se mala 
četica dobrih ženica: Josipova majka, teta Katica, Marijine hćerke 
Antonija, Celina i Marija i druge pobožne žene, i bez pisanih pravila 
osnovale su društvo Žrtvovanje za svećenička zvanja. One će se za 
svećenike moliti, i do potrebe, radom i trpljenjem žrtvovati se za 
djelo, u sadanjim prilikama toli potrebito. Djelo žrtvovanja za 
svećenička zvanja, osnovano od Marije Baričević majke, u baštinu 
ostavljeno je njezinim hćerima i drugim pobožnim ženama, one će ga 
u djelo provoditi. Prva žrtva tog djela biti će sama ustanoviteljica. 
Slijedit će je njezine kćeri, od kojih je po koja već u službi na terenu, 
pa redom drugi. 

Josip Baričević 


Mladi Levit 


Fr. Josip je nekako pokrpao svoje zdravlje, i svršavo je svoje 
blogoslovne nauke. On se primiče k oltaru Božjemu. Pred koju 
godinu primio je niže redove. Biskup ga je zaodio bijelom kratkom 
košuljom; on ministrira u koti pri svetoj misi. Prošlo je par godina i 
biskup konsekrakor zaodijeva drugom misnom košuljom i na lijevoj 
ruci stavlja mu manipul, i time vlast da može za vrijeme svečane 
mise narodu u Crkvi pročitati Poslanicu. Kasnije je primio od 


biskupa štolu kao znak svećeničke vlasti, i on će sada iz bližega na 


oltaru posluživati, svečano će pjevati sveto Evanđelje, spremati će 
Sveto misno posuđe, ulijevati će u kalež vino i pružati ga misniku. 
Još mu je preostalo da ga konsekrator zaodjene misnicom, da mu 
svetim uljem pomaže ruke, da mu pruži kalež s pliticom, te mu i u 
ime Crkve reče: ,,Primi vlast prikazivati svetu misu, toli za žive kao 
kao i mrtve u ime Oca i Sina i Duha Svetoga“. Mladi Levint imao je 

primiti zadnji svećenički red. I bilo je određeno, da red prezbitera s 
dvojicom svojih drugova primi u Zadru ili u Krku. 


Tko veseliji od majke kad joj to javiše. U rodnom mjestu 
počeli se spremati na mladu misu. Fr. Josipu dne 1/VIII., 1944. piše 
majci: ,,Nije potrebno da se odviše skrbite kako ćemo proslaviti dan 
moje mlade mise. Najnužnije je da bude mlada misa, a za to treba 
Boga moliti do zadnjeg časa, jer, ne zaboravimo, to je samo Božja 
milost i dar, koji može on, kad hoće oduzeti, ako ga mi ne cijenimo 
koliko treba. Što se tiče pira, taj može otpasti. Ako budemo do 
godine svi na okupu, to će biti najbolji pir“. Kao da je predvidio 
oluju. 


Drugi svjetski rat bio je pri završetku. Putovanje je bilo 
otežano i nesigurno. Neprijatelj je odmicao. Jugoslavenska vojska je 
prodirala dalje. Protivni se odjeli vojske ovdje, ondje sukobljavali. 
Vlakovi dolaze u velikom zakašnjenju. Zato trojica naših Lunjana, 
Fr. Josip, njegov brat Stanko i bratučed Srećko pješke krenuše priko 
Like. Pješačili su i lutali kojih 15 dana, dok se negdje ne dočepaše 
hrvatskog primorja i odanle barčicom ne prebace na Lun svojima“. 


Koji sad veseliji od majke kad poslije toliko vremena viđe 
svoga sina Josipa, nasmijana i vesela lica, koji dolazi kao 
mladomisnik. Nade su njezine ispunjene. Njegovala ga je kako samo 
majka umije. Falilo je mnogo toga, ali majčino je srce nadomještalo 
sve. Fr. Josip se u rodnom kraju počeo oporavljati. Poučava dječake i 


"Ne pješice iz Zagreba kako je navedeno, nego do Senja domobranskim 
kamionima. Onda bi u Senju i sv. Jurju čekali prijevoz do Luna petnaestak dana. 
Tada se prebaciše na Staru Novalju sa čamcem na vesla te pješice na Lun. (Marija) 

pripravlja ih za 1. gimnazijski razred. Svojom dobrotom svakoga 
privlači. Dani lijepi, vedri, topli. Krasno more vabi na ribarenje, 
kupanje, sunčanje. 


Naš dragi fr. Josip kao da se previše raznježio, razmekšao, 
možda je tada, kako mi netko reče proživljavao, kao inače svaki 
svećenik, krizu svog redovničkog zvanja. Nešto je nježnog mladića 
zatravilo, opčaralo, smelo. Možda bi u nekom drugim zvanju mogao 
činiti nešto boljega, većega. U jednom listu (24/V., — godina nije 
navedena) piše Fr. Josip teti Katici: ,,Najvažnije što me je potaklo da 
vam pišem je potreba, da vam se preporučim u molitve. Moja je duša 
nekako odlutala, i treba moliti Gospodina, da mi je povrati. Vi nećete 
nikada znati što ovo znači, ali znajte da je vrlo zlo i da mi ovoga časa 
treba mnogo milosti“. I doista mi ne znamo ni sada o čemu se radi. 
Da je fr. Josip sa svojim sudrugovima mjesto put Luna krenuo put 
Krka ili Zadra, kamo je bio pozvan a možda i poslan, možda ne bi 
naišao na fatalne poteškoće, koje su ga uskoro drugamo skrenule. Iz 
Luna bilo je nemoguće da krene na zaređenje, putevi su bili 


" Otišao je na Lun kao pratilac mlađeg brata Stanka i rođaka Srećka misleći da će 
lako sa Luna otići na Krk za ređenje. Pošto su partizani okupirali otok kao i Lun, 
Josipu nisu dali propusnicu, nego mu je jednokratno zabranili izlaz iz Luna. 1945. 
je proglašena mobilizacija. Trebalo je poći na vojnu komisiju u Pag pješice 40 km. 
Pošto je Josip bio bolestan i oslobođen vojske nije išao u Pag na vojnu komisiju, 
nego je svoje isprave predao jednom odborniku da preda komisiji, što on nije 
Učinio (zašto?). Iza toga je proglašen vojnim dezerterom i pozvan u kažnjeničku 
jedinicu (disciplinski bataljon) u Sv. Petar u Sloveniji. Zatim je osuđen na dvije 
BOdine teškog zatvora. (Marija). 

Partizanska vojska zauzela je godine 1945. otok Pag i 
provodila je vojnu mobilizaciju. Fr. Josip tek se je počeo oporavljati. 
Kaverne na plućima bile su još otvorene. Bolnički je bilten bilježio 
na njemu tek 45 kg težine. Josip pozvan je na pregled u Rijeci. 
Bolesnik nije odmah mogao krenuti, i poslao je svoje isprave vojnoj 
komisiji. 


Ipak morao se odijeliti od svoje majke, koja ga je u duhu 
gledala u misničkom odijelu na oltaru, gdje spram neba diže 
posvećenu Hostiju i prečasnu Čašu, i koja će od njegovih ruku 
primiti presveto Tijelo Gospodina n. Isusa Krista. Sve je to već bilo 
tako blizu! Dijeliti se, sa predosjećajem da ga već neće nikada 
vidjeti. 


I otišao je. Majka poklekne pred Gospodinom, i htjelo se je 
dosta vremena, dok ne po svojem običaju ne izrekne svoj konačni 
»Hvala Bogu“!. Sjedinila se je s majkom boli po dno križa na kojem 
je umirao njezin predragi Sin. 


Dne 14/VI., 1945. fr. Josip piše majci: ,,Uzet sam u vojsci. 
Sada se nalazim u Donjem Logatcu, na željezničkoj pruzi Sušak- 
Ljubljana. Nemoguće je apsolutno da neko dođe k meni, a nije ni 
potrebno. Jesti imam dovoljno, nego morali bi mi poslati nešto robe, 
jer je ovdje hladno. Inače sam se vojsci priučio. Život nije tako 
strašan“. To je pismo donekle majku utješilo. 


Dne 20/VII., 1945. piše: ,,Ovdje se nalazim već mjesec dana, 
i moram vam na početku kazati, da mi je veoma dobro. Posao mi nije 
ni najmanje naporan, jer radim u kancelariji (pismo je istipkano na 
pisaćem stroju). Imam jako dobre oficire. Ne smijete za mene za 

mene biti ni najmanje zabrinuti, jer i tako morao bi izvršiti moj vojni 
rok. Možda ne budem tako dugo u vojsci“. 


Ovo je pismo utješilo majku više nego ono prvo. Ona je znala 
da je Josip bolestan, i da će za duže vremena moći teško izdržati 
vojničku disciplinu. Plemeniti mladić, svojom blagom ćudi mogao si 
je, kako doista i bilo, stvoriti u vojsci sklonu okolinu i dobre 
prijatelje; tim više što su borbe bile dobro svršene. Ali među tim 
došlo je nešto težega. 


U logoru 


Dne 19/III., 1946., zbog krivičnog djela iz člana 5.0.V.C. 
Josip Baričević osuđen je na lišenje slobode u vremenu od dvije 
godine, sa prinudnim radom i na gubitak građanskih i političkih 
prava od pet godina. Dogodilo se to baš na dan svog imenjaka svetog 
Josipa. To je kazna pogoršala i tako njegovo slabo zdravstveno 
stanje. 


Ne znamo, koji je više trpio, da li majka koja je konačno bila 
trajno privezana krevetom boli ili njezin dragi Josip. Tijesno 
povezani u duhu, oni su bolove podijelili. Majka nije mogla ničim 
svome sinu u pomoć priteći, nego svojim molitvama, trpljenjem i 
Žrtvama. Miomiris dvijuh žrtava u jedan se kad dizao spram neba. 


Dne 20/VI., 1946. na slavni dan Tijelova, majka tresući 
rukom, svojem dragom Josipu piše svoje zadnje pismo: ,,Dragi moj i 
slatki sinko! Evo me da ti nakon više vremena napišem nekoliko 

riječi, ali slabo ćeš razumjeti, jer mi se tresu ruke, pak će biti sve 
zbrkano. Danas je blagdan Tijelovo. Kad su naši išli na svetu misu, ja 
sam se polako digla iz kreveta, pa sam se duhom prenesla u Crkvu 
kod Spasitelja i ujedno kod tebe u tvoj tužni logor. Rekla sam 
Spasitelju, kad je polazio našim selom, neka milostivo pogleda na 
tebe i dosegne svojim blagoslovom. Bože dragi! Kako si ti proveo 
današnji sveti blagdan? Možda ne znaš da je blagdan. Dragi moj budi 
ustrpljiv i odan u volju Božju. Spasitelj je dragi rekal, da ćemo se po 
utrpljivosti spasiti. Ja sam se pomoću injekcija nešto oporavila 
počela se dizati s kreveta. Tresu mi se ruke i muči me vrtoglavica, a 
noge me slabo mogu nositi. Pred par dana primila sam tvoju 
dopisnicu koja me je utješila kad sam sam razumjela da si primio 
paket“. Zatim je majka po zadnji put blagoslovila svog sina Josipa; 
»Neka te dragi Bog pokrijepi i objači, da budeš mogao izdržati sve 
kušnje Bogu na slavu i duši na spas. Taj ti pozdrav šalje tvoja radi 
tebe zabrinuta majka“. 


Ja podvukoh, i mislim svim pravom. Ovo zadnje majčino 
pismo, pisano drhćućom rukom od bolesti i uzbuđenja, ispackano 
suzama i krvlju, vidljivi je pečat majke koja žrtvuje svog sina. To 
srce slomljeno, još je uvijek jako da Bogu odano doprinese i žrtvu 
svog života. 


Majka umire 


Majka je izvršila svoju misiju na Zemlji. Rodila je 
mnogobrojnu djecu, kršćanski ih uzgojila, povjerila ih zaštiti majke 
nebeske, u baštinu im ostavila svoje pouke, svoje primjere; i sada, 

kad je toliko vjerno i požrtvovno ispunila dužnosti kršćanske majke i 
supruge može se slobodno odijena od ovoga svijeta, sa umirućem 
Spasiteljem reći: ,,Svršeno je“. 


Primaknimo se i mi kući Josipa Baričevića u Lunu, uniđimo. 
Na krevetu izgara žrtva majčine ljubavi, umire njegova žena Marija. 
Oko kreveta poredala se djeca njezina: Tončić, Stanko, Marija, 
Celina i druga bližnja i daljnja rodbina. Duboka je šutnja. Čuju se 
samo teški uzdisaji umiruće žene, prigušeni jecaji djece isprekidani 
molitvama. 


U zadnji čas eto i sestre Katice. Pristupi umirujućoj sestri. 
Bila je mirna i vedra. Kad je ugleda razveseli se i tiho progovori: 
»sestro moja draga, ča si došla?“ — ,Jesam. Jeli ti sestro drago 
umrijeti?“ — ,,Da, drago mi je umrijeti“. — Jesi se već spremila?“ — 
»Jesam već davno“. — odgovara sa suhim ustima umiruća. Sakupi još 
sve svoje sile i reče: ,,A sestro kako si ti?“ - ,,Dobro. Pozdravlja te 
Frane, koji je pomilovan, Josip i Vilbo“. — ,,Hvala“. I nije mogla 
dalje. To je sve što je o svojoj djeci doznala. U rukama je imala 
križić i izruči ga Katici, za sina svog Josipa. 


Bila je noć. Svi su molili. Katica započe preporuku duše, 
nastupi agonija, smrtna borba. U 4 sati ujutro 19/XL., 1946. na 
blagdan svete Elizabete, zaštitnice Trećeg svjetovnog Reda svetog 
Franje, kojemu je i ona pripadala, Marija Baričević mirno spokojno 
predade svoju dušu svome Stvoritelju. Bilo joj je 58 godina 
Mukotrpnog života. Dok su lijes na lunjskom grobištu spuštali u 
grob, Stanko sin pokojnice klečao je do majčinog groba, a Tončić 
kao predstavnik odsutne braće, koja su svoju majku i dalje zalijevali 

suzama, sasipavali molitvama, i njenu uspomenu dragu duboko 
pohranili u svoja srca, održao je kratki pozdrav'“. 


Zadnji dani fr. Josipa 


Fr. Josip je u logoru primio vijest o majčinoj smrti. Zaviđao 
joj je što ga je pretekla. Ali on nije majci bio daleko, povezani su bili 
duhom. Logorski život i a prinudnim radom, pogoršali su, i tako 
njegovo pokolebano zdravlje. U logoru nije mogao živ izdržati. 
Rješenjem divizijskog suda u Rijeci od 23/V., 1947. oproštena mu je 
kazna lišenja slobode i prinudnog rada. 20/V. prenesen je u vojničku 
bolnicu, liječnički pregledan sa dijagnozom Phth. fibrocausesa 
extensiva  cavitas, pulmom  dextrum  incipiens.lat.sin.  Pleuritis 
adjesiva bilat. oachesia. Potrebno liječenje. ,,Stanje je dakle bilo 
kritično, beznadno“. 


Fr. Josip se je promjeni veselio. Dne 20/VII., 47 piše ocu: 
»Dragi moj oče! Najprije da vas razveselim da sam 30/V., pušten na 
slobodu. Sada se nalazim u vojnoj bolnici u Ljubljani, jer nisam 
zdrav. Mislim međutim, da neću ovdje biti jako dugo. Samo da me 
superkomisija proglasi potpuno nesposobnim, pak ću otići u Zagreb. 
Meni će biti drago da netko dođe k meni. Najbolje da dođe Tončić ili 
teta Katica, ako je zdrava. Prelipi moj oče, vi sada ne smijete doći, 


" Tončić je stajao sa lijeve strane otvorenog groba i održao kratki pozdrav, 
govorio je u ime sve braće. Između ostalog je rekao: pozdravljaju te sinovi razasuti 
po logorima i zatvorima (Josip i Frane su to bili) i poručuju ti: ostat će vjerni Crkvi 
Domovini onako kako si ih ti naučila. Radi toga je bio pozvan od Udbe na 
odgovornost. (Celina) 

makar znadem da bi ste me rado vidjeli. Pošaljite malo prošeka, ako 
imate, jer je potrebno da pojačam krv. Sada još jednom svim mojim 
milim moj pozdrav, posebno vama, moj dobri oče, kad ne mogu 
ukupno pozdraviti dragu majku. Vaš sin Josip“. 


Njegova redovnička braća poduzeli su sve da svog bolesnog 
člana makar i na smrt bolesna što prije preuzmu i dovedu u Zagreb. I 
doista 0. Pavao Badurina 28/VI., 47. i teta Katica prenijeli su 
bolesnika u Zagreb i i smjestili u Vinogradsku bolnicu. Tu se je 
bolesnik više puta ispovjedio i pričestio. Stanje njegovo bilo je 
beznadno. Teta Katica piše ocu: “Pluća su mu istrošena. A kao kakav 
prorok, uvijek je blag i nasmijan. Njegovo je stanje ozbiljno, još ga 
drži dobra volja i žilava snaga. On se drži, sve mu je dobro i sve 
sluša za svoje zdravlje i uzima sve moguće lijekove. Ali pluća su 
slaba i temperatura raste, srce oslabilo. Njegovi dobri fratri ga ne 
zaboravljaju. Puno ga podsjećaju i donose mu svašta. Ali on je 
svjestan da se približava konac. Da vidite kako je vedar i sretan u 
svim svojim kušnjama, da me podsjeća na jednog anđela, na svetog 
Alojzija, ili na svetu Terezu. Ostanite miran. Josip vas puno 
pozdravlja“. 


Ostavimo i dalje riječ teti Katici pravoj zamjenici majke 
Josipove. Ona je dvije noći probdjela uz uzglavlje dragog si netjaka, 
sve do zadnjeg njegovog uzdaha. 


Dne 11/VIL, 1947. piše ona svom šantulu, ocu Josipovu: 
»Jutros u 2 i 40 sati odijelila se njegova sveta duša od tijela, da se 
smiri u Gospodina Isusa, za kojeg je živio i radio. Ovo vam je dijete 
izgorilo, kao miomirisni tamijan na slavu Božju. To svjedoče 

njegove lijepe riječi malo pred smrt: ,Lijepo je trpjeti za Isusa i s 
Isusom, to je dobitak. Nijesam postao svećenik, ali mi je Isus dao 
trpjeti, i to koliko sam mogao. Hvala Bogu.“ Ovo zadnje ,,Hvala 
Bogu“ je toliko puta opetovao i potiho molio. Ja sam čula i vidjela u 
njegovoj svetačkoj ustrpljivosti i predanju u njegovu svetu volju, jer 
sam providnošću Božjom ove zadnje dvije noći probdjela uz njega u 
bolnici. Zato i ja s našim anđeoskim patnikom ponavljam: Zvala 
Bogu!“ 


Teti Katici je prije smrti rekao: ,,Neka se ne bi nitko ma bilo 
kome osvećivao poradi mene“. Još joj je govorio: ,,Kad ne budem ja 
više mogao govoriti, govorite vi mjesto mene: Isuse moj milosrđe, 
Isuse ja te ljubim. I izmolite litanije svetog Josipa i poškropite me 
više puta svetom vodom“. 


Zadnje riječi mladog Levite i đakona fr. Josipa Baričevića 
živi su odraz njegove mučeničke duše: ,,Nisam postao svećenik, ali 
mi je Isus dao trpjeti, koliko sam mogao“ dovele su mladog Levitu 
do kalvarije gdje je veliki Svećenik Isus Krist svojom mukom i 
smrću, svom Ocu nebeskom doprinuo žrtvu za spas ljudskog roda. 
Tamo je naš Josip našao i majku svoju, gdje ona sebe i svog sina 
Josipa prikazuje Raspetomu, i obadvoje sjedinila se sa žrtvom 
umirućeg Spasitelja. I baš tada, obadvoje su preživljavali Petrove 
riječi: ,,Vi ste rod izabrani, kraljestvo svećenstvo, sveti narod“ LK 
Petar 2,9). Fr. Josip sjedinjen sa žrtvovanjem vječnog Svećenika 
postao je u najvećoj mjeri sudionik kalvarijske Žrtve, svećenik 
Kristov. Hvala Bogu! Riječi su umiruće majke i umirućeg sina, 
Kalvarijsko cvijeće, poškropljeno krvlju Kristovom. ,,Neka se ne bi 

nitko osvećivao poradi mene“ odjek su i riječi umirućeg Spasitelja: 
Oče, oprosti im “. 


Osvrt 


Naši paraoditeljima Bog iza grijeha navijesti kazne: ,,Ženi 
reče: Pomnožiti ću trudove tvoje i začeća tvoja, u boli ćeš rađati 
djecu i biti ćeš podložna mužu“. Žena Josipova do skrajnosti izvršila 
je ovu ,,Kaznu“! Rodila je trinaestoro djece, kršćanski ih uzgojila i 
namjestila ih je kao savjesne i poštene radnike. 


U radu provodila je siromašni život, pogotovo u drugom 
svjetskom ratu. ,,Živimo u velikoj bijedi“ — piše svom sinu — ,,kako 
još nikad u životu. Prijeti nam smrt od gladi. Provizacije primamo 
veoma malo. Glede hrane prolazimo veoma mizerno. Ne može se 
kupiti ni ono od aprovizacije a sve je skupo. Ulja niš, zelje osušilo. 
Krumpira ljudi ne siju“. 


Ta žena malene uvijek bolesna, marljivo vršila sve poslove 
kućne domaćice, supruge, majke, uzgojiteljice. 


Žrtvovala se do skrajnosti za svoju ,,Milu dičicu“. 


U teškim kušnjama života podlagala se je u svemu volji 
Božjoj. Nije odustala od molitve, dok ne bi izrekla svoj konačni: 
Hvala Bogu. 


Adamu reče Gospodin: ,Jer si jeo s drveta s kojeg sam ti 
Zabranio jesti, prokleta bila zemlja u djelu tvojem; ona će ti rađati 

korovljem i dračjem. U znoju svoga čela hranit ćeš se hljebom, dok 
se povratiš u zemlju od koje si uzet“. 


To ,,proklestvo“ stiglo je i hranitelja obitelji Josipa Baričevića. 
Znojem svoga čela zalijevao je taj pošteni radnik lunjske krši , i 
teškim je trudom iz neharne zemlje izbijao dnevni hljebac za svoju 
mnogobrojnu djecu. Lunjski ribar mnogo je puta s galilejskim 
ribarima mogao govoriti: ,,Cijelu smo noć bacali mreže s lijeve i 
desne strane i ništa nismo uhvatili“. 


A žena njegova posvjedočuje: ,,Otac radi prekomjernog rada 
sav je istrošen i iscrpljen, tako da nas ne može više da uzdržava“. I 
istrošio se je. Umrije godine 1949. 


Ali kako je edensko ,,proklestvo“ kao zajednička baština svih 
ljudi, stigla ono dvoje ljunjskih supruga, tako još ih je u većoj mjeri 
stiglo i Kristovo ,,blaženstvo“. Oni su doista trpjeli i siromaštvo, i 
glad, i žeđ, i progonstva i žalost ,pravde radi“ /Mt.5/; ali to 
proklestvo poradi grijeha pretvoriše oni u djelo pokore, u djelo 
ljubavi, u ,,Kristovo blaženstvo“, u čistilište na zemlji, u predokus 
raja. Bili su to pravi kršćani supruzi, koji su u svetom braku primili 
pet talenata /Mt. 25/ milosti i s njim istrgovali drugih pet talenata. 
Povratili su već Gospodinu nekoliko nevinih anđelića; slijede drugi 
koji nisu zakopali svoj talent, nego slijede majku i oca na putu 
kršćanskog žrtvovanja. Per aspera ad astra! ' 


Eto, to je kršćanska obitelj Josipa i Marije Baričević! 

Josip Baričević pok. Frana (21. 06. 1887. — 19. 04. 1949.) 
Snimljeno oko 1940. 

MARIJI BARIČEVIĆ 


KOJA JE DVA CVJETIĆA IZ OBITELJSKOG 
PERIVOJA 


presadila 
U BAŠČU TREĆEG SAMOSTANSKOG REDA 
NA DESETLJETNICU NJEZINE SMRTI (1956.) 
HARDNO POSVOĆUJE 
JEDAN SIN ISTE PROVINCIJE 


HVALA BOGU! 

Osvrtna Marijin život 


Ovaj spis o teti Mariji i njezinima rado sam pročitao, jer 
gotovo sve mi je novost. 


Tete Marije i ujca Osipa, njezina muža, sjećam se vizualno, 
nekako kao kroz maglu. Slično je sa Antonijom, koja je rano umrla i 
sa fra Osipom, kada je on boravio na Lunu. Sjećam se njegovog 
imendana, kada se sestra Judita i ja šli okolo i nabrali svaki ponešto 
ljubica i odnili Osipu. Radosno je primi naš dar, s njim je bio santul 
Dobre Čauš, bila su oba nasmijani. Tu ,,sliku“ nosim u sebi. I još 
jednu: Klement (Osipov rođak) udelal je Osipu malenu batelu, taman 
za dvoje. Mene su jednom uzeli kao trećeg da vidim kako se love 
škombre. Odvezli se na Plitvac. Osip na krmi a drugi (ne sjećam se 
tko je bio taj) vozil je na vesla. Tako po Plitvacu oni navažu a Osip 
na krmi drži ,,art“ i steže ulov. Stegli su na batelu lipe ribe i to je sve 
što imam od Osipa. 


Iz tetinih pričanja znam da je ona bila u vezi fra Josipa u 
nekom kontaktu sa stricem ,,Berinom“ — da li je on što intervenirao 
za Osipa, nije nikada preda mnom spominjala'*. Jedino da su u 
Ljubljanu pošli po Osipa i doveli ga u Zagreb o. Pave (tada 
provincijal, moj krsni kum) i ona. Ovdje se ne navodi ali dobro se 


P »stric Berina“ je Berislav Badurina, rođen 8. svibnja 1924. u Sinju, preminuo 5. 
prosinca 2002. u Zagrebu, pokopan u zajedničkoj grobnici sa suprugom Zlatom r. 
Krstulović i kćerkom Natašom. U to vrijeme je partizanski pukovnik, kasnije 
diplomat, pisac voditelj Titova kabineta, general-major. Najpoznatija osoba s 
Vojno-političkom karijerom, porijeklom iz Luna. 

sjećam spominjanja Osipovih patnji, među njima i to kako su ,,na 
rukama iznad šaka ostali tragovi žice“ kojom su Osipu vezivali ruke. 
Zapravo otvorene rane. Uz ono ,neka se nitko ne osvećuje zbog 
mene“ — valjda se to odnosi na nekoga iz Luna, koji su tada mogli, a 
zbog zdravstvenog stanja i morali, fra Josipa zaštiti od mobilizacije a 
nisu. Pojedinosti nisam nikad čuo, ali ljutnja nekih kao npr. našeg 
brata Bera, onako neodređena, općenita, znam da je postojala. 


Čitajući ovaj spis postaje mi jasno zašto našoj teti Katici fra 
Josip ,,sveti“. Također mi je prvi put jasno da je fra Josip primio red 
đakona. 


Ujac (Osip, Josipov otac) umro je 19. ožujka 1949. ja sam bio 
na Ksaveru (A. razred gimnazije). 


Jedan sin iste provincije“ 

= o. Ignacije Radić 

koga sam poznavao — nizak i okrugao 
kao gen . Bobetko 


o. Ivan Badurina 

VIŠE AUTORA 


Prilozi o ostalim članovima obitelji 

GOVOR NAD OTVORENIM GROBOM FRANE 
BARIČEVIĆA (1915. — 1976.) 


Ne mogu ostati zatvorenih usta pred gubitkom ovog čovjeka 
kojeg sam, od njegovog izlaska iz logora sve do iznenadne smrti, 
doživljavao kao starijega brata i odanog prijatelja koji sve shvaća, 
koji razumije i poštuje. Njegovom smrću doživio sam po prvi puta da 
se ljuljaju moji vlastiti temelji, da se trese tlo pod nogama i da mi je 
ugrožena životna sigurnost... 


Osjećam da svi mislimo kako se dogodilo nešto važno za 
Lun, nešto što pogađao samo srce Luna, ali ne znamo to izreći. Ovo 
je gubitak za sve jer Frane je, ne samo po mom mišljenju, velik 
čovjek. Možda ne toliko velik po svojim učincima, koji za Lun 
također znače vrlo mnogo, niti po svojim mogućnostima koje su bile 
znatne jer je bio nadaren, obrazovan i inteligentan čovjek, ali velik 
po srcu, po svjetlim sanjama, po planovima za budućnost ovog 
mjesta i čitave Hrvatske, po ljubavi za sve što je ljunjsko i po 
neuništivom i vedrom optimizmu koji je ulijevao volju za život i 
drugima, po jednostavnom i bratskom odnosu prema svima: od 
najmanje djece do staraca. Bio je čovjek za druge, ne za sebe. Te 
vrline srca svjesno je izgrađivao u sebi. On i život su jedno te isto i 
zato je život Luna pretrpio grubi udarac. Lun mu je bio obitelj i zato 
svi osjećamo kao da gubimo člana vlastite obitelji. Svima nam je 
hladnije jer je nestalo jedne istinske Topline. 

Frane je jedna od zadnjih velikih spojnica između starog, 
dobrog svijeta koji nestaje i runi u prašinu pred našim očima i ovog 
novog ljunjskog Sutra koje se mukom rađa i tko zna hoće li se roditi. 
On je toliko volio Lun u svemu što je on bio i značio nekad da je 
patio zbog njega te je znao, na svojoj opori i hiperboličan način, reći: 
Mrzim svakoga tko napušta Lun...“ On je bio romantik i 
zaljubljenik prošlosti i htio je ono najplemenitije iz starine prenijeti u 
budućnost, da tako unatoč promijenjenih prilika, ostane i dalje 
vitalan onaj zdravi, prirodni, vjerski i dobri duh naših starih. 


Ako mladi Lunjani jednom opet zavole ove škrape i zažele ih 
napučiti i posvetiti im mukotrpan život, među spomenicima koje će 
dizati precima, treba će naći mjesta i za Franin. Sve što se zajednički 
na Lunu radilo, sve što i sada čeka nedovršeno, podsjeća na njega. 
Taj, vječno mladi, zatočenik Luna zadužio ljunjsku mladost i 
pokazao joj put velikog srca, umjesto uske sebičnosti... 


Uvjeren sam da su se njegove nade i sanje rascvale pred 
Gospodinom u punini i da konačno miran i sretan. Uvjeren sam 
također da one niti ovdje među nama neće ugasiti, već će biti 
nadahnuće našim srcima. Siguran sam da mu se možemo odužiti 
samo tako da živimo i to jako živimo, punim životom. Unaprjeđujući 
život koji je u njemu tako žilavo i raskošno govorio izravnat ćemo 
sve dugove i prema njemu i prema sebi i Lunu i narodu i svijetu. 
Živimo, dakle! 
Sve što se još može reći u ovom potresnom trenutku jest: 

Frane, doviđenja! 
Antun Badurina-Pavičić Lun, 11. prosinca 1976. 

O. fra VILIBALD BARIČEVIĆ!"“ 


Franjevac Vilibald Baričević sa obitelji, stoje s lijeva: Celina, Teta Katica, 
Marija, nećaci Zdravko i Vilbo (mlađi), kraj vrata nevjesta Diomira žena 
Stanka 


U bolnici na Sušaku u Rijeci umro je 24. svibnja 1995., na 
blagdan Marije Pomoćnice u 15 sati, fra Vilibald Baričević, član 
Samostana sv. Franje u Krku. Za boravka na Pehlinu, gdje je 
zamjenjivao braću koja su tih dana sudjelovala na provincijskom 
kapitulu, fra Vilibad je 3. svibnja hitno odvezen u bolnicu i odmah 
operiran zbog rasprsnuća trbušne aorte. Nakon jednog tjedna, u borbi 
za njegov život, bila je nužna amputacija nogu. No i nakon te 
operacije stanje je bilo vrlo teško, s malo nade. Fra Vilibada su u 


s Vjesnik franjevaca trećoredaca 32/1995, 1-2, 12-16 

posljednjim teškim danima uz braću iz Krka i Provincije posebno 
pratila braća s Pehlina i časne sestre milosrdnice iz bolnice na 
Sušaku. Fra Vilibad je rođen 12. veljače 1932. u Lunu na otoku 
Pagu, od roditelja Josipa i Marije r. Badurina. Pučku školu završio je 
u rodnom mjestu. U naše sjemenište dolazi 1945., niže i više razrede 
gimnazije pohađa na Šalati u Zagrebu i na nadbiskupijskoj klasičnoj 
gimnaziji u Splitu. Novicijat je započeo 1949., privremene zavjete je 
položio 1950., a svečane godine 1955. Teološki studij završava u 
Zagrebu 1961., a za svećenika je zaređen 1960., u istom gradu. Prve 
dužnosti, redovničke i pastoralne, obavljao je 1961. do 1966. u 
samostanu u Ogulinu i u župi u Tounju. U Splitu, od 1966. do 1976. 
bijaše najprije kapelan, zatim župnik, i posljednju godina gvardijan. 
Godine 1976. dolazi u tek otvoreni samostan na Pehlinu u Rijeci gdje 
obavlja dužnost zborovođe i vjeroučitelja, a od 1980. do 1984. i 
gvardijansku službu, brinući se osobito za uređenje kuće, vrta i 
okoliša. Od 1984. do kraja života živi i radi u Samostanu sv. Franje u 
Krku; gvardijan samostana bio je od 1984. do 1993. Fra Vilibad, kao 
na sprovodu posvjedoči njegov rođak, redovnički brat i prijatelj 
msgr. Srećko Badurina, bijaše osobiti cvijet koji je izrastao iz 
djelujući u osobnoj i zajedničkoj malenosti znali zapažati i 
ostvarivati otajstvenu povezanost i nebeske domovine. Fra Vilibad 
je, u takvom ozračju i u takvom viđenju života, kao redovnik i 
svećenik, do kraja predano živio za svoju obitelji svoju domovinu, u 
životu Crkve, u svojoj Provinciji i u samostanima u kojim je bio. U 
Svom radu, kao istaknuti provincijal fra Božo Sučić, bijaše marljiv i 
zauzet, rado radeći svojim rukama. Istodobno imaše karizmu 
društvenosti, blizine i razveseljavanja. Bijaše čovjek i vjernik koji je 

strpljivo nosio svoje zdravstvene tegobe radeći i idući naprijed s 
radošću pred veličinom i ljepotom konkretnog ljudskog života. 


Sprovodnu misu predvodio je 29. svibnja 1995. u 
samostanskoj crkvi u Krku biskup šibenski msgr. Srećko Badurina, s 
provincijalom fra Božom Sučićem i generalnim vikarom Krčke 
biskupije msgr. Valterom Županom. U posve ispunjenoj crkvi 
koncelebriralo je više od osamdeset svećenika. Uz mnogu našu braću 
bili su nazočni mnogi svećenici krčke biskupije, generalni vikar 
Nadbiskupije riječkosenjske dr. Mile Bogović i svećenici iz Rijeke te 
predstavnici franjevačkih samostana s Košljuna, s Cresa i iz Rijeke. 
Iz Luna su došli fra Vilbaldova sestra i brat i brojna rodbina, a s 
Pehlina, veći broj župljana. Uz njih velik broj časnih sestara s Krka, 
iz Rijeke i drugih gradova te mnogi prijatelji i poštovatelji iz Krka i 
drugih mjesta. 


U prigodnoj homiliji i besjedi o fra Vilibadu je jednostavno, 
blisko i osobno, govorio msgr. Srećko Badurina. Poslije pričesti je 
fra Vilibaldov lik, život i djelo prikazao fra Božo Sučić. U ime 
krčkog biskupa Josipa Bozanića i svećenika krčke biskupije oprostio 
se msgr. Valter Župan. Posebno mu je zahvalio za svećeničko 
služenje u Krku ističući fra Vilibadov osjećaj za život s mjesnom 
Crkvom kao vrlinu koja obogaćuje Crkvu. U ime vjernika s Pehlina 
govorio je fra Vlatko Rožić. Istaknuo je fra Vilbovu neumornost u 
radu uz koju je ipak znao čuvati i gajiti vedrinu, te izrazio svoju vjeru 
da je fra Vilibad dozrio za prijelaz u nebesku domovinu. Ivan Jurasić, 
župnik iz Malog Lošinja, govorio je u ime prijatelja svećenika i 
vjernika. Na kraju je Marijan Šegulja, gvardijan krčkog samostana, 
govorio o putu koji su, od uznemirenosti do smirenja, prateći fra 

Vilba od iznenadnog odlaska u bolnicu do posljednjih dana, prolazila 
braća u samostanu. Za posjeta nekoliko dana prije smrti, kad se s fra 
Vilbom nije moglo govoriti, utješila ih je smirenost duha koja se 
vidjela na njegovu licu. Poruke sućuti braći u Krku poslali su krčki 
biskup msgr. Josip Bozanić i riječkosenjski nadbiskup msgr. Anton 
Tamarut. Na svršetku mise msgr. Srećko Badurina izmolio je molitve 
posljednje preporuke i oproštaja. Nakon toga većina nazočnih uputila 
se u sprovodnoj povorci prema samostanu u Glavotoku. Ispraćen 
molitvama i pjesmama vjere i nade fra Vilibad je pokopan u 
samostansku grobnicu. Poslije pokopa bio je uobičajen susret u 
krugu samostana. Na sprovodu su bila mnoga naša braća. Došla su 
sva braća iz kvarnerske regije, iz Ogulina fra Tarzicije Bugarija i fra 
Ivo Marcelić, iz Splita fra Ivo Martinović, većina braće iz Odre te 
braće i bogoslova sa Ksavera, fra Milan Šokčević i inž. Augustin 
Marcelić iz Kloštra, fra Tomislav Kero iz Kotara, iz zadarske regije 
fra Niko Čorić, fra Antun Badurina s novacima, fra Marjan Jelušić i 
fra Mirko Gregov, zatim fra Mirko Kralj i fra Petar Runje te iz 
Njemačke fra Ivan Badurina i fra Bernard Rubinić. 


Homalija biskupa Srećka Badurina 


U uvodnom riječi na početku mise biskup je kazao: ,,Do pred 
malo vremena za ovim oltarom slavili smo svetu misu zajedno s 0. 
Vilbom. Danas on nije pristupio k ovom oltaru da zajedno s nama na 
Zemlji slavi presvetu Isusovu žrtvu. On je pozvan za nebeski oltar da 
Sudjeluje na vječnoj liturgiji Janjetovoj i da uđe iz vremena u 
Vječnost, iz stanja na putu u stanje cilja, svrhe, licem u lice. On je 

pozvan. Ovdje je na odlasku, na oproštaju. Naše misli i naši osjećaji 
nemaju jasnoće kada pitaju zašto tako naglo, zašto već? I stoga nam 
preostaje da se saberemo i da u vjeri izrečemo Isusove riječi Oče, 
budi volja tvoja. S tom pripravnošću prikazujemo ovu svetu žrtvu za 
0. Vilba, zajedno s njime. Prinosimo ga nebeskom Ocu s Kristom i u 
vječni zagrljaj božanske ljubavi“. 


Hvaljen Isus i Marija. Mi smo u svojim mislima i u svojim 
mislima i u svojim molitvama ovih dana zaokupljeni sudbinom svoje 
zemaljske domovine. Ona je naša ljubav i naša skrb, ona je naša 
sudbina, kao pojedinaca i kao zajednice. Ali u ovom času Božja riječ 
govori nam o domovini koja je na nebesima. Mi tako gledamo taj 
prijelaz iz zemaljske u nebesku domovinu, gledamo kako je Božja 
volja odredila i pozvala našeg brata, našeg subrata u redovništvu i 
svećeništvu, o. Vilibalda, na taj prijelaz iz zemaljske u nebesku 
domovinu. Znamo, posebno mi koji se poznamo od najranijeg 
djetinjstva pa kroz čitav život, znamo kakvu je ljubav o. Vilbo nosio 
prema zemaljskoj domovini. Takvu je ljubav on usisao i naslijedio u 
svojoj zemaljskoj obitelji prema cjelini onog što zovemo Hrvatska, 
hrvatski narod. Njegova starija braća, jer on je najmlađi od devetero 
braće i sestara, njegova braća stradavali su, po zatvorima su bili, prije 
II. svjetskog rata, osuđivani na smrt pa pomilovani, netko stradao u 
ratu, netko poslije rata u logoru. Brat koji je trebao doći na oltar kao 
svećenik dospio je u logor, u bolnicu i umro je a da nije bio zaređen 
za svećenika. To je bilo stradavanje iz ljubavi prema zemaljskoj 
domovini. A u svemu tome bila je utkana vjera u domovinu koja je 
na nebesima, vjera koja je izvirala i rasla iz srca te obitelji, na 
poseban način iz duše i srca majke pok. tete Marije. Na svom 
životnom putu o. Vilbo kao najmlađi od braće i sestara pratio je taj 

prijelaz iz zemaljske u nebesku domovinu: i kad je umrla majka, i 
kad umro otac, i kad je umro jedan brat, pa drugi brat, pa treći brat, 
pa četvrti brat, i kad je umrla sestra, i sad je došao čas da i on prijeđe 
iz zemaljske u nebesku domovinu. Kroz sve to život je bio tjeskoban, 
mučan, i stoga ovaj Isusov poziv ,,Dođite k meni svi vi opterećeni i 
izmoreno“ na poseban način je živo odzvanjao u obitelji zemaljskoj, 
ali i u obitelji redovničkoj i u Crkvi i u narodu u kome je živio i za 
koji je živio pok. 0. Vilbo. I u tom svemu trebalo je vidjeti, otkrivati 
ne samo ono što je moguće zahvatiti ljudskim očima i ljudskim 
razumom nego vidjeti i otkrivati misterij Božje providnosti i povijest 
spasenja, a sve je to po Isusovim riječima objavljivao malenima. 
Malenima! U mojim očima je mali Vilbo kao prvopričesnik koji od 
tada svako jutro ministrira i pričešćuje se, Vilbo kao sjemeništarac, 
kao bogoslov, kao svećenik, do pred nekoliko dana. Ta malenost, ta 
proizašlost iz onoga sloja našeg naroda koji je bio potlačen i ponižen 
kroz čitavo stoljeće, iz te malenosti, zajedničke i osobne, proizlazi 
neka otvorenost i sposobnost primiti objavljanje Božje tajne o 
povijesti, o čovjeku, o stradavanju, o narodu, o onoj unutarnjoj, 
božanskoj vezi između zemaljskog i nebeskog, između zemaljske i 
nebeske domovine. On je to nosio u sebi, jer je on na takav način 
izdanak starog korijena kršćanske vjere, kršćanskog domoljublja u 
našim kršćanskim obiteljima, rekli bismo danas, starog kova. I u toj 
jednoj osobi kao da se razotkriva vrijeme i čitava epoha, otkriva se 
duhovno nasljeđe, ona duhovna baština koja nas je oblikovala kroz 
stoljeća i koja je na neki način i ovdje procvala u jedan cvijet koji se 
Tascvao kroz zemlju i konačno donosi plod za za vječnost. Molim da 
Oprostite ako sam u ovom času malo osoban, jer je to život koji je od 
djetinjstva isprepleten do sada, do ovog časa: dva bliska rođaka, u 

zajedništvu svećeničkog i redovničkog života, u istim samostanima, 
u podijeljenim ulogama, ali zajednički. Kroz sve to vrijeme gledajući 
ono ljudsko, njegove talente, njegove granice, i on također gledajući i 
poštujući mene, i u mojim granicama i u mojim talentima, rasli smo, 
djelovali i živjeli zajedno, rekao bih, kao jedno srce i jedna duša, od 
ranog djetinjstva do danas. A u svemu tome po riječi Božjoj otkriva 
se neki nikad do kraja dohvatljivi smisao i značenje života. Odatle 
onda zahvalnost Bogu, zahvalnost Bogu što je u našem narodu, što je 
u našim obiteljima, što je u našoj domovini, što je u našim svetim 
majkama i očevima, djedovima i pradjedovima zasadio tako duboko i 
ukorijenio kršćansku vjeru, kršćansku ljubav i kršćansku nadu. U 
osobi o. Vilba, redovnika i svećenika, s kojim se sada u ovom svetom 
bogoslužju opraštamo, otkriva nam se tako i vrijeme i vječnost, 
sudbina zemaljske domovine, ali radost biti s Ocem, biti tamo gdje 
nam je Isus pripravio mjesto. Mi se rastajemo i ne vidimo dokraja 
odgovor na naše tjeskobno pitanje ,,Zašto, zašto već, zašto tako 
naglo, zašto tako brzo, a imali smo toliko planova, toliko zamisli, 
toliko je toga još trebalo učiniti. Sada se vraćamo na izvor vjere, 
vraćamo se na riječ Božju, vraćamo se na iskustvo života i smrti koje 
nosimo prateći naše koji su otišli pred nama sa znakom vjere i 
spavaju snom mira. Evo i sada opraštajući se sa zemaljski život 
zahvaljujemo za vjeru i nadu koju smo baštinili i koja je u nama 
pustila korijen, zahvaljujemo tako i za 0. Vilba, za njegov život, za 
njegovo redovništvo, za njegovo svećeničko služenje, za njegovu 
patnju, za njegovu društvenost, za radost koju je znao unositi među 
nas. Zahvaljujemo na daru jednoga života koji se predao Bogu, Crkvi 
i svojemu narodu na jedan poseban način, kao onaj koji moli, koji 
nosi u srcu i uvijek iznosi pred Boga radosti i nade, žalosti i tjeskobe 

svojega naroda. U njemu i naša zemaljska domovina ima svoju 
vrijednost i svog zagovornika pred Bogom. On nam svima ostavlja 
primjer i uzor kako se živi predano i u svojoj zemaljskoj domovini, 
koja se nosi u srcu, kako se se živi predano svojoj obitelji, svojem 
zavičaju, kako se živi predano svojoj redovničkoj zajednici i 
konkretnoj redovničkoj kući u kojoj se živi, radino i požrtvovno, 
kako se živi Crkvi. Konačno kako se živi Bogu, kako se živi 
domovini koja je na nebesima. Njegovo bijedno tijelo, osobito 
izmučeno posljednjom bolešću, po obećanju Božje riječi biti će 
preobraženo i mi gledamo unaprijed u vjeri i nadi, jer ovo je 
rođendan za nebo. Dragi Vilbo, pokoj Ti vječni! 


Rodbina, stoje s lijeva: biskup Srećko, časne sestre Benediktinke Antonija- 
Judita i Bernardica, o. Ivan, sjedi Vilibald Baričević 

Riječ provincijala fra Bože Sučića 


Oče biskupe, rodbino, prijatelji i poštovaoci o. Vilba, 
redovnička braćo!“ 


Ovzemni tijek svog života započeo je o. Vilbo 12. veljače 1932. u 
Lunu na otoku Pagu. Pučku školu završio je u rodnom mjestu. G. 
1945. stupa u sjemenište franjevaca trećoredaca s nakanom da 
postane svećenik redovnik. Ondašnja nižu i višu gimnaziju pohađa 
na Šalati u Zagrebu i na nadbiskupijskoj gimnaziji u Splitu. G. 1949. 
oblači redovničko odijelo, a godinu kasnije polaže privremene 
zavjete. Svečane je zavjete položio 1955. Teološki studij završava 
1961. u Zagrebu, a za svećenika je zaređen 1960. u istom gradu. 
Mladu misu služio je 21. veljače 1960. u svom Lunu. Kao svećenik 
obavljao je od 1961. do 1966. pastoralne i redovničke službe u 
samostanu u Ogulinu iu župi Tounj. U Splitu je, od 1966. do 1976., 
kapelan, zatim župnik i na kraju, jednu godinu gvardijan. G. 1976. 
dolazi na Pehlin u Rijeku u tek otvoreni samostan gdje obavlja 
službu zborovođe i vjeroučitelja, a od 1980. do kraja 1984. je i 
gvardijan u toj kući. Od 1984. do smrti živi i radi u Samostanu sv. 
Franje u Krku gdje je i gvardijan od 1984. do 1993. Knjiga njegovog 
zemaljskog života zatvorena je u bolnici na Sušaku, u Rijeci 24. 
svibnja 1995. Iz ovako šturog i općenito danog životnog okvira stoji 
život čovjeka, svećenika i redovnika sa svim njegovim znanostima i 
stremljenima, s dosezima i granicama, stoji jednostavno naš o. Vilbo 
kakvog smo poznavali i kakvog smo voljeli. Svi pamtimo susrete s 0. 
Vilbom. U društvu s njim čovjek nije mogao ostati po strani. On je 

na svoj način imao karizmu društvenosti i razveseljavanja društva. 
Gdje je bio on, bilo je i pjesme, šale, sitnih zadirkivanja, smijeha i 
igre. To su bili susreti nakon kojih se čovjek radovao svakom novom 
susretu. Svi poznajemo o. Vilba kao marljiva radnika, i u pastvi i u 
samostanskom vrtu. Sjećam ga se iz njegovih splitskih dana kada je u 
radovima na novoj crkvi radio sve: od vađenja i razbijanja kamena 
do zavarivanja željeznih konstrukcija. Fizički rad bio je u njega jači i 
od bolesti, bolest je pobjeđivao radom. Kad je imao vrlo ozbiljne 
tegobe s nogama, nije odustajao od rada u vrtu, makar i klečeći 
kopao. Za njega se u punom smislu može reći da je kruh 
priskrbljivao radom svojih ruku. Na kraju za nas rano prekinutog 
Tvojeg život puta, želim Ti, dragi o. Vilbo, zahvaliti za sve što si 
učinio i za sve što si htio učiniti a nisi stigao Zahvaljujem Ti za 
predanost i odanost Tvojoj i našoj redovničkoj zajednici, Provinciji. 
Zahvaljujem za tvoje svećeničko djelovanje. Posebno ti zahvaljujem 
za tvoje strpljivo podnošenje bolesti koja ti je odavno životna druga. 
Tvoja patnja nije bila mala, u to smo se sada uvjerili. Znamo da su 
ove riječi slaba jeka onoga što si bio i onoga što smo Ti na odlasku 
željeli reći. Prepuštamo te Riječi, Sinu Božjemu, koji si čuo u svojoj 
mladosti i za kojom si pošao. On Te jedini može u potpunosti izreći. 
Vjerujemo da si čuo njegove riječi: ,,Otpočini od svojih boli... uđi u 
radost Gospodara svog“. Počivaj u miru Božjem! 

Ispraćajno slovo pehlinskog gvardijana o. Vlade Rožića 


Dragi o. Vilbo, i u ime Pehlina neka Ti je hvala 1 nagrada od 
Boga. Zahvalnost Ti izražava ovaj narod s Pehlina koji te sprovodi i 
onaj koji nije ovdje jer si radom i životom svećeničkim, 
osmogodišnjim na Pehlinu bio za sve njih posvećen. Neka Ti je hvala 
i u ime početka — skromnih — postojanja našeg redovničkog na 
Pehlinu u koje si postojanje bio utkan. Bog je to sve blagoslovio, a 
mi s Božjom pomoću nastavljamo na tom postojati. Nismo znali kao 
što si znao ti, npr., vrt obrađivati, lozu i ruže uzgajati. Božjim darom 
koji Te resio ni u jednom zapravo poslu nisi bio površan. Vodeći 
do savršenstva. Vjerujem da je i tebe Bog doveo do savršenstva. 
Kroz neumoran rad i mukotrpan, ali vedar život ukorijenjen u vjeri, 
dozrijevao si za život vječni. A na završetku života osjećam da si, 
usponom na Golgotu i preko raspetosti na križu najveće patnje, 
sasvim dozrio za miran i sretan prijelaz. Oslonjen na učenje Crkve, 
mislim da te već mogu gledati u raju. U džepu tvog odijela nađene su 
dvije krunice. Siguran sam da su ti bile i u srcu. A Marija, Isusova 
majka, suobličivši Te slici svog Sina_i u smrti — kad si i Ti po 
biblijskom vremenu oko devete ure svoj duh predao Bogu — o njemu 
i našem blagdanu Marije Pomoćnice, uvela te je u proslavu i pobjedu 
uskrslog Gospodina pridruživši Te onima koji dolaze iz nevolje 
velike — koji su svoje haljine oprali u krvi Janjetovoj. Zato naš Vilbo, 
sad Ti s Marijom moli za nas, moli za Pehlin, moli i za našu 
Provinciju. 

Oproštaj krčkog gvardijana 0. Marijana Šegulje 


Oče Srećko, braćo svećenici i vjernici, molio bi vas za još 
malo strpljivosti, pokušajte nas razumjeti. U početku ove teške 
bolesti o. Vilba bili smo zaista zaskočeni. Čuli smo riječi od najboljih 
prijatelja njegovih i naših: ,,Zašto baš njemu? Zašto Gospodin Bog to 
radi“? To je kao da nas je još više ranjavalo. 


A sve je počelo tako jednostavno, tako čak lijepo. Onoga 
dana 1. svibnja, iza ručka on je pošao prema Rijeci — Pehlinu 
zamijeniti braću koja su bila odsutna za dva dana. Otpratili smo ga 
do ispred kuće, do auta. Tu su ga čekali prijatelji koji su ga s radošću 
i prijateljski odveli do Pehlina i proslijedili dalje. Na Pehlinu su se 
opet našli kod njega mladi, plemeniti mladići. A on je ondje počeo 
osjećati da ga bole križa. Drugi dan su vidjeli da se radi o nečem 
drugom. I oni su ga prebacili hitno u bolnicu. I javili su nam da je 
već na operacijskom stolu. Bilo je veoma teško i njemu i nama. Naša 
tjeskoba je rasla jer je bio u neizvjesnosti. Tjeskoba je bila možda na 
vrhuncu onog dana kad su nam javili, negdje oko podne 8. svibnja, 
da se liječnici konzultiraju da li će mu amputirati noge. Kad su nam 
nakon nekoliko minuta javili da je već u operacijskoj sali, bilo nas je 
nekoliko zajedno, nismo imali snage, razdijelili smo se, podijelili 
jedan od drugoga, svaki je pošao k sebi i Gospodinu. I dalje je bilo 
teško. Zašto, Gospodine, zašto si tako udario tog našeg brata, tog 
Svećenika? Zašto si i nas tim udarcem tako bolno pogodio? Ali, 
počesmo se snalaziti, smirivati u Gospodinu. Koji je udario, zar ne 

onaj kome je pravo ime Ljubav. Tako je Otac ljubio svijet da je 
predao svog Jedinorođenca da nijedan koji u njega vjeruje ne 
propadne nego da ima život vječni. Ako je Otac udario tako nemilo 
svojega Sina za spas svijeta, postajalo nam je jasnije. Onda, onda 
hvala ti, Gospodine. Hvala što si našega subrata učinio dionikom 
svoje supatnje za spas svete Crkve, Crkve kod nas i za dobro naše 
domovine i za dobro naše zajednice i svih onih koje je susreo u 
životu i za koju je radio. I kad smo se već prilično smirili, osjećali 
smo se na neki način počašćenima, da nas Gospodin nije zaboravio 
nego da nas je po subratu izabrao da zajedno s njim pridonosimo za 
spas svijeta i domovine i Crkve. Ja sam osobno bio vrlo nemiran i 
kad sam 22. svibnja pokušao javiti liječnicima da bih ga u ime 
zajednice svakako još jedanput htio vidjeti, negodovali su. Mi ćemo 
doći, ovaj put ne odustajemo. Neka dođu, čuo se glas. Našao sam o. 
Vilba u teškoj komi, ali bio je smiren. Osjetio sam da je njegov duh 
smiren. I meni i subratu koji je bio sa mnom bilo je mnogo lakše. 
Znali smo da ga je Gospodin odlučio pozvati k sebi, da se radi o 
samo možda satima. To je bilo 22. svibnja. Ja sam se kući vratio 
smiren 24. svibnja, dakle na dan Marije Pomoćnice, u 15.30 sati 
javila je časna sestra: 0. Vilbo je preminuo u 15 sati i 5 minuta. Bilo 
nam je teško, a opet kao da smo osjetili utjehu: u 15 i 5, sat kad je 
predao sebe na križu Gospodin Isus za spas svijeta. Gospodin kao da 
nekad govori po sitnim znakovima i posvećuje nam svoju pažnju. 
Bio je dan uoči Uzašašća. Bio je dan Marije Pomoćnice. Mi smo tada 
u 15.30 kao i redovito pošli na molitvu svete krunice. Na koru smo 
molili i tada nismo mogli ne sjetiti se već tada pokojnog brata Vilba 
koji je prošle godine svakog dana u mjesecu svibnju predmolio 
krunicu, vrlo često prekinuo rad, rad u vrtu, u radničkom odjelu 

došao i predmolio molitvu svete krunice. Dok smo mi ovaj put tu 
krunicu za njega prikazali, bili smo u duši utješeni: Bog ga je uzeo k 
sebi, presveta Djevica je posredovala. Ja sam o. Vilbu rekao dok je 
bio u komi: Vilbo, u ime svoje, prijatelja, zajednice, oprosti za sve, 
hvala ti za sve. On to tada vjerojatno nije čuo, ali siguran sam sad 
čuje. Dakle, Vilbo, oprosti za sve i hvala ti za sve, za sve što si učinio 
za ovu zajednicu, za ovu kuću, za Glavotok i Porat i za sva mjesta 
gdje si živio. Neka ti Gospodin bude nagrada. Ja ti neću reći zadnji 
zbogom, niti je ovo zadnji pozdrav. Mi se naprosto od tebe, kad 
bismo i htjeli, nećemo moći odijeliti. Mi ćemo svakog dana u ovoj 
kući, za ovim oltarom biti s tobom, svakog dana kao što smo svakog 
dana s ostalom braćom koja su u ovoj kući preminula. 

Vilibald Baričević sa obitelji i rodbinom prilikom mlade mise u Lunu 


CELINA KRAPIČANEC rođ. BARIČEVIĆ 


Homilija na sprovodu 


UVOD - Obitelji, bliskoj rodbini, župskoj zajednici, svim 
ožalošćenima upućujem prijateljsko suosjećanje, u ime svećenika 
oko oltara i u osobno ime. Molitva iz Obrednika kaže: ,,Kao vjernici 
skupili smo se da ukopamo tijelo ove naše sestre...“, a druga jedna 
molitva opisuje tu vjeru koju vjerujemo i koja nas je okupila ovako: 
,»Ovo nije svršetak. Naš Bog je Bog živih. Mrtvo tijelo odlazi, a 
ostaje nam ime ovog čovjeka...“ Ime znači osobu, bitak, život sam. 
Odlazi ono propadljivo, privremeno, ostaje ono besmrtno, vječno. U 
toj vjeri započnimo ovo sveto slavlje smrti i uskrsnuća Isusa Krista. 
Dok molimo milosrđe Božje i oproštenje za svoje grijehe, zloće i 
slabosti, oprostimo i mi sami, otpustimo dugove i krivnje pokojnoj 
Celini, ako netko takvo što nosi možda u svom sjećanju... 


HOMILIJA — 1 Sol, 13-18; Iv 14, 1-6. 


Pred smrću svi smo jednaki: i veliki i mali, i moćni i 
nemoćni, i zdravi i bolesni, i mladi i stari, i vjernici i nevjernici..., a 
to znači: bespomoćni, zbunjeni, rastuženi, ranjeni (mnogi su 
ovozemni rastanci osobito bolni). Zato se i kaže ponekad da je smrt 

jedina pravda među ljudima, jer nju nije moguće zaobići, izigrati, 
potkupiti. U toj općoj poraženosti ljudske pameti i planova, Riječ 
Božja dolazi nam kao neočekivano svjetlo, štoviše kao čudesna i 
nevjerojatna perspektiva. 


Čuli smo najprije sv. Pavla. U pismu So-lunjanima (u ovoj 
prilici Lunjanima) on podrazumijeva opće iskustvo da svi ljudi 
tuguju zbog smrti — tugovao je i sam Sin Božji. Ali postoji razlika 
među tugujućima i to bitna: jedini tuguju bez nade, a drugi tuguju u 
nadi. U čemu je ta nada Pavao opisuje u nastavku pisma: ,,...ako 
vjerujemo da Isus umrije i uskrsnu, onda će Bog i one koje usnuše u 
Isusu privesti zajedno s njime“. Trenutak je da se iskreno zapitamo: 
vjerujemo li to za Celinu, za naše pokojne, za nas same? U tome se 
sastoji nada i utjeha, u ničem drugom. Rekao bi naš dragi profesor o. 
Bonaventura Duda: ,,Smrt nije točka, nego dvotočka“. Rečenica se 
njome navješćuje i nastavlja. 


Riječ sv. Pavla su odjek Isusove objave o nebeskim 
stanovima koje on ide pripraviti i kamo ćemo sigurno doći, ako samo 
slijedimo put koji tamo vodi, a to je Isus Krist. Znatiželjnom i 
ponešto misaono sporom Tomi dugujemo tu prekrasnu Kristovu 
samoobjavu: ,Ja sam Put, Istina i Život ,,. To znači s Kristom, uz 
Krista i po Kristu misliti i živjeti. Takav život je sveti papa Ivan 
Pavao II. opisao kao ,,hodočašće u Očevu kuću“. 


Celina je išla tim putem i sigurno je već našla broj svoga 
stana koji joj je pripravljen. Zadnja od svoje brojne i osobite obitelji 
koja ostaje u povijesti Luna upisana kao predstavnička obitelj 
nekadašnjeg kršćanskog načina života i s kojem se možemo ponositi. 

Ovdje ću tek spomenuti nekoliko životnih trenutaka koji mene 
osobno vežu uz pokojnu Celinu. Iz djetinjstva je se sjećam u 
narodnoj nošnji, skupa sa sestrom Marijom, prigodom neke fešte — 
možda Anđelove, ili nekog drugog mjesnog slavlja. Zatim je u ljeti 
1958. otišla u Zagreb, na Ksaver, posjetiti brata fra Vilba i rođake o. 
Srećka i fra Ivana, pa je povela i mene sa sobom. Tamo me je 
isporučila kao paket i otišla natrag, a ja sam ostao i postao fratar. Eto 
ona je to zaslužna ili kriva, kako već tko gleda. Kao mlad misnik sam 
1976. zamjenjivao u Omišlju župnika o. Pavla Badurinu i tamo našao 
još vrlo živu uspomenu na Celinu koja je petnaestak godina ranije u 
Omišlju služila starcu svećeniku don Karlu Hlača. Činila je to vrlo 
zauzeto i mladenački veselo te je ostala u sjećanju i svećenika i ljudi. 
A onda iznenada za mene 1976. Celina se udaje za Marka 
Krapičanca s kojim se upoznala u Muenchenu. Vjenčanje u Lukinić 
Brdu 21. veljače 1976. Njezin brat o. Vilbo spriječen, rođak o. 
Srećko također, drugi rođak o. Ivan je daleko u Njemačkoj i tako je 
red došao na mene. U starinskoj hrastovoj crkvici jedino je ona 
glasno i razgovjetno sudjelovala u bogoslužju i obredu vjenčanja, pa 
sam pomislio najprije jadna moja Celina, kuda si zalutala, a zatim da 
se ništa ne događa bez Providnosti, pa je poslana kao misionarka da 
pruži i drugima ono što je u obitelji stekla i usvojila.... Evo sada me 
je na kraju dopalo i da vodim sv. misu zadušnicu na zemaljskom 
rastanku. 


Pokušavajući sažeti u sebi Celinu kao osobu iz ne baš 
dubokog poznavanja, onda kao prvo ističem da se naučila služiti 
drugima i biti uvijek od koristi. Služila je roditeljima, koliko je 
mogla, braći, don Karlu, mužu Marku, sinovcima. Zatim bila je 
odana obitelji i ostala je vjerna zavičaju, Lunu u koji se uvijek 

ponovo vraćala, kao da je slušala svog brata Frana koji je znao reći: 
»Mrzim svakoga koji ide iz Luna“. A ono najvažnije: uvijek se 
trudila ostati na Putu — Kristu s iskrenošću svoje naravi i svojih 
granica. Naše mjesto, naša župa osiromašena je njezinim odlaskom 
jer nas ima malo, pa svatko manjka. A s druge strane obogaćena je 
lunjska kolonija tamo u Očevim stanovima i ne sumnjam da je 
radosno primljena i da je našla konačno svoj mir i svoje blaženstvo. 


Fra Antun Badurina 


Lun, 3. veljače 2015. 


79 


Braća: Marija , Anton — Tončić i Celina Baričević 


PRECI SUPRUŽNIKA JOSIPA I MARIJE, IZ LOZE 
BARIČEVIĆA I BADURINA — PAVIČIĆ ROĐENI NA LUNU: 


BARIČEVIĆI 


Baričevići su među zadnjima koji su zasnovali obitelji i 
naselili se na Lunu. Anton (Ante) Baričević pok. Pava (1799. — 1867.) 
kao mladić došao je iz Bačvice (kraj Prizne) na Lun na Stanišće kod 
svoje tetke Mande (Magdalene), koja je bila udana za Petra 

Badurinu pok. Nikole. Najvjerojatnije, ostao je kod tetke najprije 
čuvati ovce i raditi s njenim sinom Lovrom na Stanišću. Ante 
Baričević je, po usmenoj predaji, tamo stigao oko 1815. Sigurno je 
stigao prije 1820. godine, jer mu je te godine umrla tetka Mande, a 
ona je još bila živa kad je došao k njoj. 


1. Anton (Ante) Baričević pok. Pava (15. 6. 1799. — 23. 11. 1867.) 
vjenčao se s prvom ženom Marijom-Lucijom r. Kocijan pok. Marka 
(20. 10. 1794. — 2. 07. 1833.). S njom ima kćerku Mariju (12. 2. 
1828. — 2. 7. 1871.), koja se oko 1850. udala za Grgu Mata 
Badurinu Dudića pok. Antona. S drugom ženom vjenčao se 1836. To 
je bila Mande Godinić pok. Frana iz Banjola (24. 3. 1810. — 17. 3. 
1892.). Imali su sedmero djece. To su: Petar (1837. — 1923.), 
Agnjeza (*21. 1. 1842., udala se u Novalju), Marija (1844. — 1928., 
nije se udala), Ivan (1845. — 1908., nije bio oženjen), Anđelija (1850. 
— 1918., udala se za Blaža Pupelju), Antonija (1852. — 1889.) i 
Franjo-Frane (1855. — 1942.). 


2. Frane Baričević pok. Antona (10. 10. 1855 — 07.10.1942.). Prvi put 
vjenčan 16. 11. 1881. s Antonijom-Tonkom r. Badurina Tomić pok. 
Josipa (6. 3. 1857. — 31. 3. 1890.). Imali su djecu: Marija (18. 8. 
1882. — 30. 8. 1884.), Anton (31. 10. 1884. — 25. 1. 1931., otišao u 
SAD, tamo živio i umro), Josip-Alviž (21. 6. 1887. — 19. 4. 1949.) i 
Ana — Skolastika (10. 2. 1890. — 15. 2. 1890.). Druga Franjina žena, s 
kojom se vjenčao 23. 11. 1891., bila je Ana-Marta r. Badurina Čauš 
pok. Toma (*20. 7. 1867.). Imali su djecu: Marija-Josipa (5. 2. 1892. 
— 21. 11. 1892.), Kate-Klementina (23. 2. 1893. — 20. 6. 1901.), 
Toma-Petar (30. 10. 1895. — 1.1. 1896.), Marija-Marta (12. 2. 1896. — 
20. 11. 1921.), Ivan-Leopold (15. 2. 1898. — 27. 1. 1996.), Judita- 

Sokolastika-Ana (10. 2. 1901. — 12. 7. 1916.), Karmela-Tonica (17. 
1. 1903. — 23. 12. 1905.), Rajka-Veronika (20. 6. 1904. — 10. 8. 
1914.), Karmela (2. 1. 1906. — 3. 11. 1917.)1 Sokola-Danica (16. 6. 
1908. — 20. 4. 1999.). 


BADURINA - PAVIČIĆ 


Kod ovog prezimena pojavile su se dvije verzije rodoslovlja, 
donosim obje, iako sam skloniji drugoj. Praunuka Pavla Badurina 
pok. Petra koji se zvao također Pavao prozvaše od milja Pavica i po 


.vere« 


Čauša. To potvrđuje u svojoj priči ocu Odoriku 1922. i stari Pere 
Badurina Žakan iz Gagera. 


Razgovarao sam o tome sa Ivicom Badurina Pavičićem 
pokojnog Berislava-Josipa, koji tvrdi da po priči koja se priča u 
obitelji, a on ju je čuo od svog djeda Pavla-Pava (*4. 11. 1903.), 
predak bio je Jakov koji je imao sina Pava ( 1856. — 4. 4. 1933.) koga 
su prozvali Pavica.“ On misli da je taj Jakov bio istjeran sa Stanišća 
zbog sukoba sa rapskim gospodarima, navodno zbog ubijenog brava 
/ ovna. Za tu svoju priču pozivao se i na navode Milutina Dudića u 
njegovoj knjizi ,, Povijest Luna“. Moj otac također tvrdi, po pričanju 
svog oca, da je jedan stari Stanišćar, bio istjeran od Rabljana sa 
Stanišća. Ali on ne zna ni godinu ni ime. Ostavljan mogućnost da je 

veze 


Stanišću, ali on nije iz loze Stanišćara Nikole Badurina pok. Petra. 
Možda je Milutinova priča o istjeranom pastiru sa Stanišća točna, ali 
sigurno ne odgovara godina a možda ni ime. Ja sam sklon verziji 
kako piše u Kronici I. i knjizi popisa duša župe Luna. Ovdje donosim 
neka moja saznanja: 


1. Pavao Badurina pok. Pavla Čauš (*1781.) vjenčan je s Kate r. 
Brnabić pok. Frana (*1. 1. 1787), i imaju djecu: Mate (*1803), 
Jakova (*26. 5. 1823.) i Antona (#28. 2. 1831.). 


2. Jakov Badurina pok. Pavla (26. 5. 1823. — 19. 11. 1859. u knjizi 
umrlih stoji 11. 10. 1859.) vjenčan 11. 2. 1851. sa Marija r. Badurina 
pok. Petra (3. 4. 1826. — 9. 6. 1906.) od Perićev, imaju sina Pava- 
Petar nazvanog ,,Pavica“, po njemu je i cijela obitelj dobila nadimak. 


3. Pavao- Petar-Pavica pok Jakova (26. 3. 1856. — 4. 4. 1933.) bio je 
vjenčan dva puta. Prvi put 26. 11. 1884. s Viktorijom r. Badurina 
Čauš (11. 5. 1863. — 17. 7. 1892.) pok. Tome. Djeca su im: Josip (12. 
7. 1886. — 08. 7. 1931.) 1. Marija-Milica (16. 9. 1888. — 19. 11. 
1946.), ova djeca su prvi Pavičići. 


S drugom ženom Anđelijom r. Badurina Rumešić (14. 12. 1872. — 
30. 1. 1946.) vjenčao se 21. 11. 1893., i imaju djecu: Antona-Josip 
(9. 1. 1894. — 14. 11. 1915.), Ivan (27. 12. 1896. — umro od 
posljedica ranjavanja u ratu 24. 7. 1921.), Srećko-Jakov (24. 8. 1898. 
— poginuo u Tirolu — 24. 6. 1918.), Petra- Perina- Vjekoslava — časna 
sestra Željka, preminula Đakovu (29. 6. 1901. — 15. 8. 1926.), 
Pavao-Dragutin (4. 11. 1903. — 9. 8. 1986.), Kate-Romula - u ovoj 
knjizi često spominjana kao ,,Teta Katica“ (7. 2. 1908. — 14. 5. 

1992.), Mate (26. 3. 1911. — 22. 1. 1988.) i Šime blizanac (26. 3. Badurina — Pavičić kćerka je Pavla i Viktorije r. Badurina — Čauš, 
1911.31.12. 1911.) rođena 16.9.1988., krštena 19. 9. 1988., umrla 19.11. 1946. 


NJIHOVA DJECA: 


* Sin Anton- Josip-Tončić rođen je 27. 7. 1913., 
umro 22.5.1970. 

e Sin Franjo-Frane rođen 16.6.1915., umro 9.12. 1976. 

* Sin Josip-Pavao rođen 11.3.1920., umro 11.7.1947., bio 
franjevac trećoredac, kandidat za mladomisnika, ali to nije 
dočekao. Pokopan na Mirogoju. 

* Ivan- Melkior rođen 6.1.1922., poginuo 3.3. 1943. kraj 


Ljubljane. 

* Kćerka Marija- Viktorija rođena 5.10.1923. umrla 
10.12.1922. 

e Kćerka Antonija- Klara rođena 12.8.1925., umrla 
21.6.1939. 


* Kćerka Celina-Tereza rođena 1.7.1927., udana za Marka 
Krapičannca 21.2. 1976., umrla 3.2. 2015. 
Sin Stanislav-Tomislav rođen 26.4..1929., umro 


Marijina rodbina : stoje brat Pavao, sestra Katica, brat Mate, drugi red . 
Srećko — Šibenski biskup, Sokola drži u krilo Josipa Berislava, očeva 


supruga Anđelija r. Badurina Rumešić, otac Pavao, Marija Badurina 27.6.2006. 
Pavičić sa sinom Tončić Badurina Pavičić, slikano (vjerojatno ) 1932. * Sin Vilibad-Tobij a-Vilbo rođen 12.2.1932., svećenik 
franjevac trećoredac, mladu misu rekao 21.2.1960., umro 
SUPRUŽNICI JOSIP I MARIJA BARIČEVIĆ 24.5.1995., pokopan u Glavotoku na Krku. 
NJIHOVI UNUCI I PRAUNUCI 
Josip Baričević je sin Franje i Antonije r. Badurina Tomić, rođen je 1. Sin ANTON — JOSIP -TONČIĆ vjenčan 12.2.1946. s 


jenč mA . s Marija r. ČIĆ 
21. 6. 1887., umro 19.4.1949., vjenčan 20. 9. 1912. s Marija r MARIJA r. BADURINA RUMEŠIĆ pok. PAVA 

Imali su djecu: 

Sin Zdravko rođen 24.3.1954. 

Sina Vilba rođen 4.9.1956., vjenčan 22.11.1980. s Ružica r. 
Gvačić pok. Frana i Katice. 

Djeca: 

Kćerka Lidija rođena 11.7.1985., udana 6.10.2012. za 
Vidušin Sebastijana od Miljenka i Mire. 

Kćerka Valentina rođena 25.2.1988. 


. Sin STANISLAV — TOMISLAV vjenčan 24.2.1960. s 
DIOMIRA r. KOCIJAN pok. IVANA i ANTONIJE 
Imali su djecu: 

Sin Tomislav rođen 5.3.1961., vjenčan 6.1.1990. s 
Jasminom r. Vukelić od oca Ivana i pok. majke Marije 
Djeca: 

Sin Zrinko rođen 9.6.1990. 

Kćerka Tonka rođena 19.12.1992. 

Kćerka Lucija rođena 30. 6. 1999. 

Kćerka Mirna rođena 12.2.1962., udana 14.8.1982. za 
Božidara Badurina Rumešića pok. Pava 

Djeca: 

Sin Goran rođen 30.1.1985. 

Sin Luka rođen 8.2.1986. 

Sin Marko rođen 8.2.1986. 

Kćerka Tihana umrla na porođaju 1995. 
Kćerka Mateja rođena 29.10.19797. 


Unuci Marije Baričević, braća: Vilibad i Zdravko 

Dodatak 


ČETIRI NAPISA O. VILIBALDA BARIČEVIĆA 


Svadba Stanka Baričevića; stoje s lijeva: Antun — Tončić Baričević, 
Franjo Baričević, fra Vilbo Baričević, u sredini žena Antonova 
Marija Baričević, sjede: Marija Baričević, nevjesta Diomira r. | 
Kocijan, mladoženja Stanko, Celina Baričević, od ispred stoje nećaci 
Zdravko i Vilbo - mlađi Baričević sinovi Antona. 

Proslava 800. obljetnice rođenja sv. Franje Asiškog na 
Pehlinu - Rij eka!? 


Mi ovdje nismo slavili sam blagdan sv. Franje ništa iznimnije 
negoli i svake protekle godine. Ovogodišnje svetkovanje bilo je, 
međutim, u znaku početka 800. jubileja. Trodnevnicu s misom, kao 
blagdansku pripravu, predvodio je 0. Srećko. Na sv. Franju 
prijepodnevnu koncelebriranu misu predvodio je vič. dr. Anton 
Benvin. Uz njega su misili vič. Marinko Ivanković, salezijanac, i o. 
Srećko. Dr. Benvin govorio je nadahnuto i bogato o sv. Franji, a u 
propovijed je utkao i čitanje ,,Pjesme stvorova“, na temelju koje je 
održao svojevrsnu katehezu djeci. Goste našeg bogoslužja dr. 
Benvina i vič. Ivankovića ugostili smo i za objedom, a pridružili su 
im se još i vič. Mile Bogović, ravnatelj Visoke bogoslovne škole u 
Rijeci, p. Ante Vukoja, isusovac, župnik sa Zameta. Popodnevnu 
koncelebraciju predvodio je o. Srećko, a pridružio mu se župnik sv. 
Mateja vič. Milan Šimunović koji je, nakon bogoslužja, ostao kod 
nas na večeri. 


Kako imamo mogućnost pratiti na televizoru i talijanski 
program, izvijestili smo vjernike i o otvorenju jubilarne godine u 
Asizu i Rimu. Vjernike je bilo kao i obično. O. Vilbo je sa zborom 
spremio prigodne pjesme sv. Franje i sve ove dane vodio pjevanje. 


______________________—____———————————— 


5 VET, br.6 str 41-42 

2. Oproštajni govor krčkog gvardijana prigodom pokopa 0. 
Teofila Radića (1912.- 1985.), 


Braćo i sestre, opraštajući se od o. Teofila, osjećamo kakva 
praznina je ostala u ovom samostanu. On je ovdje živio od godine 
1953. u različitim ulogama: kao poglavar samostana, kao učitelj 
novaka, kao kao jednostavan redovnik. U svim ovim ulogama 
zadržao je trajnu crtu svog ponašanja: poštivati i vršiti samostanski 
red. Samostanska liturgijska molitva, časoslov u koru i konventualna 
misa stupovi su nosači svakog njegovog dana i cjelokupnog 
njegovog života. Moglo je izgledati da poštivanje reda, zakona, 
obrednih propisa Crkve ostaje vanjština koju u nutarnjoj spontanosti 
ograničava prostor. No treba reći da je za o. Teofila to postala druga 
narav, da je za njega slaviti Boga po odredbama Crkve bilo ozbiljno 
pitanje savjesti. Na takav je način on sebe odgojio, upokoravao, 
izgrađivao sigurnost religioznog čovjeka koji sav teži k Bogu. To 
obdržavanje samostanskog reda nije međutim umanjivalo u njemu 
pouzdanje u Božje milosrđe kao posljednji temelj naše pravednosti. 
Kad se toliko oblikovan život, u cjelovitosti svojih svojih godina, 
obuhvati jednim pogledom, kad se uračuna duhovno dozrijevanje 
kroz patnje posljednjih godina, onda s poštovanjem susrećemo s 
redovničkom egzistencijom koja je kroz dosljednost i ustrajnost 
ostvarila svoj smisao. Koliko ga je to sve koštalo, na koje je načine 
njegov život bio obilježen s križem Kristovim, nešto znaju oni koji 
su mu bili blizu, a puna stvarnost ostaj sakrivena s Kristom u Boga. 


15 VET, 1986. br. 1, str. 6 


91 


Našeg dragog o. Teofila predajemo ljubavi Božjoj. Imamo 
pouzdanje u milost koja nadilazi naše razumijevanje. Želimo da 
svijetle strane života koji je na zemlji ostvaren kroz redovničku 
vjernost, ostanu duhovno blago i poticaj u redovničkoj zajednici 
franjevaca trećoredaca je on svom dušom pripadao. 


Pokoj vječni daruj mu gospodine i svjetlost vječna svijetlila 
njemu! 


3. Oproštajni govor nad odrom fra Roka Sorića (1904.-1987.)"" 


U siječnju ove godine navršilo se 60 godina da je fra Roko 
Sorić u ovom samostanu primio redovničko odijelo. Bio je upravo 
započeo 24. godinu života. I evo, u 84. godini zemaljskog putovanja, 
po Božjem je pozivu prekoračio granicu ovoga svijeta i prešao u 
vječnu radost Gospodina svoga, iz ovog istog samostana. Tako je 
smrt opet zakucala na naša vrata. 


Dok se ovdje s tugom i zahvalnošću opraštamo od dragog fra 
Roka, spominjemo se njegova uzorna redovničkog života, njegove 
šutljivosti i radinosti, njegove ustrajne molitve. 


Ponikao je iz brojne kršćanske obitelji Bože i Antonije Sorić 
iz Preka. Njegov otac, pobožni trećoredac, ostao je u uspomeni 
generacijama naše braće kao revan suradnik samostana sv. Pavla na 
Školjiću. Od šest sinova i dvije kćeri ove obitelji tri sina i jedna kći 
izabrali su redovnički život. Prije fra Roka ušla su u naš red dva 


17 VET, 1987. br. 2 str. 3 

njegova brata, koji su kao svećenici bili značajne ličnosti naše 
Provincije: 6. Dobroslav kao poletan odgojitelj a zatim u SAD-u kao 
zauzet dušobrižnik naših iseljenika, umro je 1979. u 84. godini 
života; o. Stjepan, redovnik sveta života i revan upravitelj župa, umro 
je u 68. godini života 1968. Fra Roko je slijedio svoju braću te je u 
svom životu iskazao vrline djelomično slične vrlinama svoje braće, 
ali one su ipak nosile njegov vlastiti osobni pečat. Stjecao ih je 
dugotrajnom vjernošću svom redovničkom pozivu. 


Tko neće pamtiti fra Rokov savjesni, ustrajni rad u kući, za 
braću, ali i za namjernike na vratima samostana kojih je često bio i 
znatan broj, osobito u Splitu u poratnim godinama? Tko se ne sjeća 
tih večeri u crkvi, kada je iz mraka dopirao šapat ili mrmorenje? 
Znali smo da to fra Roko moli. Posebno nas se dojmila njegova 
patnja pred kraj života i snaga podnošenja koju je u bolima 
iskazivao. 


Kršćanskom molitvom prikazujemo njegov život Bogu i 
sjedinjujemo ga s Isusovom žrtvom. Puni smo nade da je naš fra 
Roko već primljen u Božji, nebeski zagrljaj. 


Izražavamo sućut ovdje prisutnom bratu Anti i nećacima 
dragog pokojnika, a preko njih suosjećamo i s odsutnim bratom i 
svom rodbinom. 


Redovnička subraća koja su s fra Rokom živjela u različitim 
samostanima sa zahvalnošću će se sjetiti njegove pouzdane, šutljive i 
pobožne ličnosti koja je oko sebe širila sigurnost i vedrinu. Njegov 
život pohranjen je u svetu baštinu koja je primjerom potiče i hrabri 
za ustrajnost do kraja. 

4. Oproštajni govor na pokopu fra Jose Gregova (1920.-1986.) u 
Krku! 


Ova samostanska zajednica oprašta se od svog dragog brata 
Jose, kako smo ga familijarno zvali, i htjeli bismo mu odati priznanje 
i zahvalnost. 


Fra. Josip Gregov došao je prvi put u ovaj samostan iz svoje 
roditeljske kuće, kao mladić, da postane član naše trećoredske 
zajednice, 1935. godine, a kasnije je bio član ovog samostana u dva 
navrata: od 1962. do 1967. od 1978. do svoje smrti. 


Poslovi koji su mu bili povjereni, dok je bilo moguće, vršio je 
pouzdano i vjerno, pa je njegova radišnost, smirenost i pobožnost 
uvijek bila dragocjen doprinos duhovnom i materijalnom stanju ove 
kuće. 


Njegovo zanimanje širilo se, međutim, na život Provincije, 
Crkve, svijeta, pa je razgovor s njim često bio vrlo zanimljiv i 
ugodan. Sjećao se mnogih pojedinosti o ljudima i događajima, pa je 
mogao biti živa kronika za one koje zaboravljaju ili mlađe koji prvi 
put čuju neke stvari. Duhovitost i veselost koju je unosio među 
braću, bilo je pravo blago za svagdanji život u zajednici. 


Na poseban blagoslov za ovaj samostan bila je njegova 
bolest, tako duga, a s toliko vedrine, strpljivosti i vjere podnošena. 
Već prije 20. svibnja 1982. godine kada mu se morala amputirati 


15 VET, 1987. br. 1, str. 8-9. 

noga i kad mu je vid sve više slabio, započele su njegove patnje. 
Narednih godina njegov se život polagano ali nezaustavljivo penjao 
prema času kada je trebalo reći, kao na Kalvariji: ,,Dovršeno je“. 
Posljednjih mjeseci posve je ovisio o pomoći drugih, ali sve je to 
primio jednostavno i prirodno, bez tužbe ili neke posebne 
zahtjevnosti. Govor o smrti, napose posljednjih tjedana, nije bila 
neka zabranjena tema. Nekad je i sam poželio smrt, ne samo u ovo 
zadnje vrijeme. Sjećam se kako mu je, kad sam ga posjetio u riječkoj 
bolnici, iza kako su mu amputirali nogu, rekao: »Kako bi bilo sad 
lijepo umrijeti“. Ali se odmah — ispravio, kako se ispravljao i više 
puta kasnije: ,,Kako bude Bog htio“. Kako se približavao ovaj Božić, 
tako se postavilo pitanje: Da li će ovdje s nama slaviti Božić ili će ga 
slaviti u nebu? Takvi su razgovori bili prirodni, kao da se razgovara o 
lijepom vremenu. Još je i na Božić prihvatio i tiho pjevušio božićne 
pjesme, a u noći, na završetku Božića i početka blagdana Sv. 
Stjepana, dok sam, nadvit nad njim, glasno pjevao božićne pjesme, u 
nekoliko mi je navrata dao do znanja da osjeća kraj, a malo zatim je, 
uz molitvu i preporuku duše koje je predvodio o Srećko Badurina, i 
dovršen fra Josin zemaljski život. 


Po svom tihom, jednostavnom, istinski samostanskog životu, 
fra Joso ostaje duhovna i svetačka baština svoje zajednice. Bog ga je 
čistio kao zlato u vatri i primio — vjerujemo — u svoju vječnu radost. 


Obitelj iz koje je potekao, braći i sestrama ovdje prisutnima i 
odsutnima izražavamo sućut i zahvalnost, a spomen na njega čuvamo 
kao dar Božji. 

SADRŽAJ: 


Predgovor (fra Anton Badurina) 


Kršćanska obitelj — Marija Baričević, žrtva kršćanske 
ljubavi (o. Ignacije Radić) 


Osvrt (o. Ivan Badurina) 
Prilozi o ostalim članovima obitelji: 


e Frane Baričević — govor nad otvorenim grobom 
(fra Antun Badurina) 

* O. Vilbo Baričević — govori na pokopu, homilija 
o. Srećka Badurine, biskupa 

e Celina Baričević — homilija na sprovodu 
(fra Antun Badurina) 

e Osnovni podaci o svim članovima obitelji 
(Vilibad Baričević, ml., vel Marijan Kosić i Damir 
Badurina) 


Dodatak — Četiri napisa o Vilibada Baričevića 

JEDNO JUTRO U NAS 


Mater stiču na kominu oganj 
i pušu va nju 
da bolje gori 


Otac su vridni težak 
kako crv 

šli su na njivu do ovac 
na zrak 

i po kantu donit drv 


Baba Ane su došli z klanca 
va kuću 

još molu i natežu guću 

a onda su seli na katridicu 

i z vele taške pod fuštanom 
zvukli kruha sira i britvicu 

i stali marendavat 


Mala sestrična se okolo vrti 
obula je debele bičve i fuštančić 
da će poć kod oca 

na Stanić 


A baba viču 
mala dobraganjaj ono ditesino doli... 
to sam ditesino ja zbuđen 

va postilji od frementunovova lišća 
i imam manje od tri godišća 

pa sam kako buzdo 

ki sam ne umi niš 

ali po glasu znam da me baba voli 
Tonina skoči s komina 

drži me mala 

i jedva po skalah bruca doli 

samo ča ni pala 

skupa smanom 

Jacinta — Škacinta 


Onda sam i ja dobil 
svoj del marende 


Pok sam se ćapal babi za kolena 
kako mala bena 

ali ravan kako svića 

a oni su lipo pokupili 

sve mrve ča su va krilu ostale 

i naidali me kako jednoga tića 


Ča je dalje bilo 

i jesu me zeli mat na ruke 

za oprat lice i ki zna još ča 

i jes pil beloga mlika 

od segutra pomuženih mugar 
neznam baš reć 

Ostala je samo ova slika 

ov kvadratić 

i niš već. 


18. veljače 2003. Antun Badurina 

